open-index/open-wikipedia-markdown huggingface dataset:
ခရစ္စတီးကျွန်း

**ခရစ္စတီးကျွန်း**  သည် မြန်မာနိုင်ငံတောင်ဘက်စွန်းပိုင်းတွင် မြိတ်ကျွန်းစုတွင် တည်ရှိသည့် ကျွန်းတစ်ခု ဖြစ်သည်။ ၎င်းသည် စုရင်ကျွန်း (หมู่เกาะสุรินทร์) ၏ NNE ၁၈ ကီလိုမီတာ (၁၁ မိုင်) အကွာ၊ မြိတ်ကျွန်း၏စု တောင်ဘက်ဆုံးတွင် တည်ရှိသည်။ ထိုင်း - မြန်မာ နှစ်နိုင်ငံ ပင်လယ်ရေကြောင်းပိုင်နက်နယ်နိမိတ်သည် စုရင်ကျွန်းနှင့် ခရစ္စတီးကျွန်းနှစ်ခုကြားတွင် တည်ရှိသည်။

ခရစ္စတီးကျွန်းသည် အရှည် ၄.၆ ကီလိုမီတာ (၂.၉ မိုင်) ရှီပြီး ကုန်မြင့်များစွာရှိကာ သစ်တောများဖြင့် ထူထဲစွာ ဖုံးအုပ်ထားသည်။ အမြင့်ဆုံးကုန်းသည် ၃၂၅ မီတာ ရှိသည်။ တောင်ဘက်ကမ်းခြေဘက်တွင် ကျောက်တုံးငယ်လေးများဖြင့် ဖြစ်တည်နေသည့် မာရေးကျွန်း (Murray Island) နှင့် စန်ဒါကျွန်း (Sanders Island) ကျွန်းတို့သည် တည်ရှိသည်။ ခရစ္စတီးကျွန်းသည် အာလာဒင်ကျွန်းများအစုခွဲထဲမှ ကျွန်းတစ်ခုလည်း ဖြစ်သည်။

## ၁၉၉၈ ခုနှစ် သတ်ဖြတ်မှု
၁၉၉၈ ခုနှစ်၊ မေလတွင် ဗိုလ်ချုပ်ကြီးဇော်မင်းသည် ခရစ္စတီးကျွန်းသို့ သွားရောက်ခဲ့ရာတွင် မြန်မာနိုင်ငံသား ၅၉ ယောက်တို့သည် ကျွန်းတွင်နေထိုင်ကာ သစ်နှင့်ဝါးများကို ဥပဒေနှင့်ဆန့်ကျင် ခုတ်ယူနေကြသည်ကို တွေ့ခဲ့ကြသည်။ ဗိုလ်ချုပ်ကြီးသန်းရွှေက ထိုသူများကို ရှင်းလင်းပစ်ရန် အမိန့်ပေးခဲ့ပြီးနောက် ၎င်းတို့သည် ဥပဒေမဲ့ သတ်ဖြတ်ခြင်း ခံခဲ့ရသည်။

ရက်အနည်းငယ်ကြာပြီးနောက်တွင် ထိုကျွန်းတွင် အခြေစိုက်သည့် မြန်မာစစ်တပ်သည် ခရစ္စတီးကျွန်းအနီးသို့ နီးကပ်လာသည့် ထိုင်းငါးဖမ်းလှေကို ဖမ်းမိခဲ့သည်။ မြန်မာ ၂၂ ဦး၊ ထိုင်းငါးဖမ်သမားများသည် စစ်တပ်၏ အပစ်ခံခဲ့ရပြီး ထိုကျွန်းတွင်ပင် မြှုပ်နှံပစ်ခြင်းခံခဲ့ရသည်။

## ပြင်ပလင့်များ
*Myanmar Ecotourism - Ministry of Hotels and Tourism
*Mergui Archipelago Photos

## ကိုးကား
ကဏ္ဍ:မြန်မာနိုင်ငံရှိ ကျွန်းများ
ဘန်တင့်ကျွန်း

**ဘန်တင့်ကျွန်း**  သည် မြန်မာနိုင်ငံ၊ မြိတ်ကျွန်းစုတွင် တည်ရှိသည့် ကျွန်းတစ်ခု ဖြစ်သည်။ ၎င်းသည် လက်စွပ်အော်ကျွန်းမှ အနောက်ဘက် ၁၄ ကီလိုမီတာအကွာ ကပ္ပလီပင်လယ်ပြင်တွင် တည်ရှိသည်။ ဘန်တင့်ကျွန်း၏ ပုံသဏ္ဌာန်သည် ပုံမှန်မဟုတ်သည့် ပုံစံရှိသည်။ ကျွန်းသည် သစ်ထောထူထပ်ကာ ဧရိယာ ၇၈ စတုရန်းကီလိုမီတာ ရှိသည်။

## ပြင်ပလင့်များ
*Myanmar Ecotourism - Ministry of Hotels and Tourism
*Mergui Archipelago Photos

## ကိုးကား
ကဏ္ဍ:မြိတ်ကျွန်းစု
အော်ရိယိုကျွန်း

**အောရိယိုကျွန်း** သည် မြန်မာနိုင်ငံ၊ မြိတ်ကျွန်းစု၏ တောင်ဘက်ဆုံးတွင် တည်ရှိသည့်ကျွန်းတစ်ခု ဖြစ်သည်။ ၎င်းကျွန်း၏ အမြင်ဆုံးနေရာသည် ၁၈၃ မီတာရှိပြီး ကျွန်း၏ အနောက်ဘက်စွန်းတွင် တည်ရှိသည်။ သစ်တောများ ထူထဲသည်။ ဘရီယူးအားကျွန်း (Breuer Island) ၏ တောင်ဘက် ၄.၅ ကီလိုမီတာအကွာတွင် တည်ရှိသည်။

## ကိုးကား
ကဏ္ဍ:မြိတ်ကျွန်းစု
Microsoft Launcher

Microsoft Launcher (ယခင်-  Arrow Launcher) သည် မိုက်ခရိုဆော့မှတီထွင်ထားသည့် ပေါ့ပါးမြန်ဆန်ကာ ရိုးစင်းသည့် Launcher အပ်ပလီကေးရှင်းတစ်ခု ဖြစ်သည်။ ၎င်းသည် အန်းဒရွိုက်မိုဘိုင်းပလက်ဖောင်းတွင် အလုပ်လုပ်သည်။ ၂၀၁၅ ခုနှစ်၊ အောက်တိုဘာလတွင် အစမ်းဗားရှင်းအနေဖြင့် ထုတ်လုပ်ခဲ့သည်။ ၂၀၁၇ ခုနှစ်၊ အောက်တိုဘာလ ၅ ရက်နေ့တွင် ဂူဂဲပလေးစတိုးသို့ တင်ခဲ့သည်။ ၎င်း၏ ရည်ရွယ်ချက်မှာ မိုက်ခရိုဆော့ အကောင့်မှတဆင့် အသုံးပြုသူများအား ဝင်းဒိုးနှင့် Office-themed applications များကို အာရုံစိုက်မှု ရရှိနိုင်ရန် ဖြစ်သည်။ 

ဤအက်ပလီကေးရှင်းသည် feed များကို စိတ်ကြိုက်ပြင်ဆင်နိုင်သည်။ ကိုယ်ပိုင်အချက်အလက်များဖြစ်သည့် a news feed, to-do lists, calendar events, recent activity နှင့် အစရှိသည်များကို စိတ်ကြိုက်ပြင်ဆင်ခွင့် ရှိသည်။ ဖုန်းစခရင်၏ အောက်မှအထက်သို့ ပွတ်ဆွဲပါက ဖုန်းအတွင်း ထည့်သွင်းထားသည့် အက်ပလီကေးရှင်းများ၏ shortcut များကို ပြသမည် ဖြစ်သည်။ ထို့အပြင် အပေါ်ဘက်၌ ရှာဖွေနိုင်မည့် ဘားတစ်ခု ပါဝင်ကာ ထိပ်ဆုံးတွင်လည်း မကြာသေးမီက ထည့်သွင့်ထားသည့် အပ်များကို ပြသထားသည်။ ဤ Launcher အက်ပလီကေးရှင်းသည် မိုက်ခရိုဆော့မှ ထုတ်လုပ်ထားသည့် အခြားအန်းဒရွိုက်ဆော့ဝဲများနှင့် တွဲဖက်ကာ အလုပ်လုပ်ဆောင်သည်။"Continue on PC" ကဲ့သို့သော လုပ်ဆောင်ချက်များကိုလည်း ထည့်သွင်းပေးထားသည်။ ၎င်းလုပ်ဆောင်ချက်သည် အသုံးပြုသူတစ်ဦးအား ဖုန်းနှင့် ဝင်းဒိုးကွန်ပျူတာအကြားတွင် ချောမွေ့စွာ အလုပ်လုပ်ဆောင်နိုင်သည်။ ဥပမာအားဖြင့် Edge တွင် ဝဘ်ပေ့တစ်ခုကို ဖွင့်မည်ဆိုပါက စားပွဲတင်ကွန်ပျူတာတွင်လည်း ထိုတူညီသည့်စာမျက်နှာကို တိကျစွာ ဖွင့်ပေးနိုင်မည် ဖြစ်သည်။ ဤလုပ်ဆောင်ချက်သည် Apple's Handoff နှင့် မတူညီပေ။

၂၀၁၇ ခုနှစ်၊ ဒီဇင်ဘာလတွင် ပလေးစတိုးတွင် ဤဆော့ဝဲအား ဒေါင်းလုတ်ပြုလုပ်သူ ၁၀ သန်းရှိခဲ့သည်ဟု မိုက်ခရိုဆော့က ထုတ်ပြန်ခဲ့သည်။

## ပြင်ပလင့်များ
* 
* Microsoft Launcher on Google Play Store

## ကိုးကား
ကဏ္ဍ:မိုက်ခရိုဆော့ဖ် ဆော့ဖ်ဝဲလ်များ
သီရိလင်္ကာနိုင်ငံ ဗုဒ္ဓဘာသာနှင့် ပါဠိတက္ကသိုလ်

**သီရိလင်္ကာနိုင်ငံ ဗုဒ္ဓဘာသာနှင့် ပါဠိတက္ကသိုလ်** သည် သီရိလင်္ကာနိုင်ငံ၊ Homagama တွင် တည်ရှိသည့် ဗုဒ္ဓဘာသာတက္ကသိုလ်တစ်ခု ဖြစ်သည်။ ၎င်းကို ၁၉၈၁ ခုနှစ်တွင် တည်ထောင်ခဲ့ပြီး ဌာနနှစ်ခုဖြင့် ဖွဲ့စည်းထားသည်။

## ရည်မှန်းချက်
တက္ကသိုလ်၏ ရည်မှန်းချက်များသည် သီရိလင်္ကာဗုဒ္ဓဘာသာနှင့်ပါဠိတက္ကသိုလ် ဥပဒေအမှတ် ၇၄/၁၉၈၁ ကို တက္ကသိုလ်က ပြင်ဆင်ထားသည့် သီရိလင်္ကာဗုဒ္ဓဘာသာနှင့်ပါဠိတက္ကသိုလ် ဥပဒေအမှတ် ၃၇/၁၉၉၅ ပါ အချက်အလက်များအတိုင်း ဖြစ်သည်။

## သမိုင်း
သီရိလင်္ကာဗုဒ္ဓဘာသာနှင့် ပါဠိတက္ကသိုလ်ကို ပါလီမန်၏ ဥပဒေအမှတ် ၇၄/၁၉၈၁ ဖြင့် စတင်တည်ထောင်ခဲ့သည်။ ၁၉၈၁ ခုနှစ်တွင် ဖွင့်လှစ်ခဲ့သည်။ တက္ကသိုလ်တည်ထောင်ရခြင်း ရည်မှန်းချက်များတွင် ဗုဒ္ဓဘာသာထွန်းကားပြန့်ပွားရေး၊ သီရိလင်္ကာနှင့် နိုင်ငံခြားမှ ပါဠိနှင့် ဗုဒ္ဓဘာသာကို လေ့လာမှုများ တိုးတက်စေရေး၊ သက်ဆိုင်ရာနယ်ပယ်များတွင် သုတေသနဌာနများ ပေါ်ပေါက်လာစေရန် ရည်ရွယ်ခဲ့သည်။ အထက်ဖော်ပြပါ ဥပေဒကို တက္ကသိုလ်က ဥပဒေအမျဝ် ၃၇/၁၉၉၅ အဖြစ် ပြင်ဆင်ခဲ့သည်။ ဤတက္ကသိုလ်၏ ဖွဲ့စည်းတည်ဆောက်ပုံကိုလည်း သီရိလင်္ကာရှိ အခြားသော တက္ကသိုလ်များ၏ ဖွဲ့စည်းတည်ဆောက်ပုံများကဲ့သို့  ပြန်လည်ဖွဲ့စည်းပြင်ဆင်ခဲ့သည်။

ဤတက္ကသိုလ်သည် ဓနသဟာယတက္ကသိုလ်များအဖွဲ့၊ အပြည်ပြည်ဆိုင်ရာထေရဝါဒဗုဒ္ဓတက္ကသိုလ်များအဖွဲ့တို့၏ မိတ်ဖက်တက္ကသိုလ်တစ်ခု ဖြစ်သည်။

## ဌာနများ
### ဗုဒ္ဓဘာသာလေ့လာရေးဌာန
တက္ကသိုလ်အုပ်ချုပ်ရေးမှူး၊ ဗုဒ္ဓဘာသာလေ့လာရေးဌာန၊ Prof. Samantha Illangakoon

ဌာနများ:
* ဗုဒ္ဓဘာသာအတွေးအခေါ်ဌာန
* ကိုးကွယ်ယုံကြည်မှုနှင့် ခေတ်ပြိုင်အတွေးအခေါ်ဌာန
* ဗုဒ္ဓဘာသာယဉ်ကျေးမှုဌာန
* ရှေးဟောင်းသုတေသနဌာန

သင်ကြားရေးယူနစ်များ:
* ကွန်ပျူတာသင်ကြားရေး  (CTU)

### ဘာသာစကားလေ့လာရေးဌာန
ဘာသာစကားလေ့လောရေးဌာနမှူး - တွဲဖက်ပါမောက္ခ Prof. Ven. Lenagala Siriniwasa Thero

ဌာနများ : 
*ပါဠိဘာသာဌာန
*သီရိလင်္ကာဘာသာဌာန
*သက္ကတဘာသာဌာန
*အင်္ဂလိပ်ဘာသာဌာန
*ဘာသာစကားစွမ်းရည်တိုးတက်ရေးဌာန
*အင်္ဂလိပ်ဘာသာသင်ကြားရေးဌာန

### ကျောင်းဝင်ခြင်း
* ဝိဇ္ဇာဘွဲ့ - အထွေထွေဒီဂရီများ (နိုင်ငံတွင်း)
* ဝိဇ္ဇာဘွဲ့ အထူးဒီဂရီများ

### ဘွဲ့ကြိုနှင့် ပြင်ပစာစစ်ဌာန
သင်တန်းများ
* PHD
* M.Phil
* M.A
* P.G.D
* B.A.

ဒီပလိုမာများ
* ဗုဒ္ဓဘာသာ/ ပါဠိ/ သက္ကတ ဒီပလိုမာများ
* သက္ကတဘာသာဒီပလိုမာ
* ဂျပန်/ ကိုရီးယား/ ပြင်သစ်/ တရုတ်/ ဟိန္ဒီ/ တမီ/ အင်္ဂလိပ်ဘာသာ ဒီပလိုမာများ
* ဗုဒ္ဓဘာသာအတွေးအခေါ်ဒီပလိုမာ

## မိတ်ဖက်အဖွဲ့အစည်းများ
* စင်္ကာပူ
* မလေးရှား
* တောင်ကိုရီးယား
* ဂျာမဏီ
* ဩစတြေးလျ
* စကော့တလန်
* အင်္ဂလန်
* Buddhist & Pali Research Trust [R] (India ) https://web.archive.org/web/20150801012823/http://buddhistpalitrust.com/
* ဗုဒ္ဓဘာသာနှင့် ပါဠိကောလိပ် (U.S.A)https://web.archive.org/web/20080101233717/http://www.bpcus.org/

## စာသင်သားဘဝ
တက္ကသိုလ်တွင် ကျောင်းသား ၃၀၀၀ နီးပါးတက်ရောက်နေကြသည်။ ထို့အပြင် ပြင်ပဒီဂရီပရိုဂရမ်များကို တက်ရောက်နေကြသူများလည်း ရှိသည်။

## သုတေသနနှင့် ထုတ်ဝေခြင်း
* https://web.archive.org/web/20151109155345/http://www.bpu.ac.lk/publications/research

## ပြင်ပလင့်များ
* Annual Report 2002

## ကိုးကား
ကဏ္ဍ:သီရိလင်္ကာနိုင်ငံရှိ တက္ကသိုလ်များ
Microsoft Planner

**Microsoft Planner** သည် Microsoft Office 365 ပလက်ဖောင်းတွင် ပါဝင်သည့် အစီအစဉ်ရေးဆွဲသည့် အက်ပလီကေးရှင်းတစ်ခု ဖြစ်သည်။ Office 365  တွင် ဤဆော့ဝဲကို ပရီမီယံ၊ စီးပွားရေးနှင့် ပညာရေးအသုံးပြုမှု စသဖြင့် အမျိုးမျိုး ရရှိနိုင်သည်။ Microsoft Planner သည် အသင်းအဖွဲ့ဖြင့်လုပ်ဆောင်သည့်လုပ်ငန်းများအတွက်ကိရိယာတစ်ခုလည်းဖြစ်ကာ နည်းအမျိုးမျိုးဖြင့် အသုံးချနိုင်သည်။ အချို့ကမူ Microsoft Planner ကို အဖွဲ့အား ထိန်းသိမ်းမှု၊ ဖိုင်မျှဝေခြင်း၊ ဖွဲ့စည်းခြင်း စသည်တို့အတွက် အသုံးပြုသည်။ ၂၀၁၆ ခုနှစ်၊ ဇွန်လ ၆ ရက်နေ့တွင် မိုက်ခရိုဆော့သည် အထွေထွေအသုံးပြုနိုင်ရန် အက်ပလီကေးရှင်းကို ထုတ်ဝေခဲ့ပြီး ပထမပတ် အနည်းငယ်ကြာပြီးနောက် အသုံးပြုခပေးဆောင်ရသည့် အစီအစဉ်ကို အသုံးပြုကာ ထုတ်ဝေခဲ့သည်။ Microsoft Planner ကို အပ်စတိုးနှင့် Google Play store တို့တွင် ရနိုင်သကဲ့သို့ ကွန်ပျူတာတွင်လည်း အသုံးပြုနိုင်သည်။

Planner သည် အသုံးပြုသူနှင့် အဖွဲ့များကို အစီအစဉ်များ ဖန်တီးခြင်း၊ နေရာချခြင်း၊ လုပ်ငန်းဆောင်တာများ သတ်မှတ်ခြင်း၊ ဖိုင်မျှဝေခြင်း၊ ဆက်သွယ်ခြင်း၊ တစ်ဦးနှင့်တစ်ဦပူးပေါင်းဆောင်ရွက်ခြင်း၊ အဆင့်မြှင့်တင်မှုများဆက်တိုက်ရရှိခြင်း စသည်တို့ကို လုပ်ဆောင်ပေးသည်။ Microsoft planner သည် Office 365 Group နှင့် ချိတ်ဆက်ထားသဖြင့် အသုံးပြုသူများသည် ပလက်ဖောင်းများစွာမှ ပူးပေါင်းကာ အသုံးပြုနိုင်သည်။ Planner  တွင် အစီအစဉ်အသစ်တစ်ခု ဖန်တီးပါက Office 365 Group အသစ်တစ်ခု အလိုအလျောက် ဖန်တီးပေးသည်။ Each new plan created in Planner automatically creates a new Office 365 group.

## ပြင်ပလင့်များ
*Office 365 Planner on Office.com

## ကိုးကား
ကဏ္ဍ:မိုက်ခရိုဆော့ဖ် ဆော့ဖ်ဝဲလ်များ
ဘီနင်နို အကွီနို (၃)

**ဘီနင်နို အကွီနို (၃)** () ()သည် ဖိလစ်ပိုင်နိုင်ငံရေးသမားတစ်ဦးဖြစ်ကာ ၁၅ဦးမြောက် ဖိလစ်ပိုင်သမ္မတလည်းဖြစ်သည်။၂၀၀၉ခုနှစ် စက်တင်ဘာလတွင် မိခင်ဖြစ်သူ သမ္မတဟောင်း ကိုရာဇွန် အကွီနို ကွယ်လွန်ပြီးနောက် ၂၀၁၀သမ္မတရွေးကောက်ပွဲကို ဝင်ရောက်ယှဉ်ပြိုင်မည်ဖြစ်ကြောင်း တရားဝင် ကြေညာခဲ့သည်။ ထို့နောက် အရွေးခံခဲ့ရပြီး ၂၀၁၀ပြည့်နှစ် ဇွန်လ ၃၀ရက်နေ့တွင် သမ္မတဖြစ်လာခဲ့သည်။
## လွှတ်တော်အမတ်ဘဝ 
ဘီနင်နို အကွီနိုသည် သူ၏မိသားစုတွင် စတုတ္ထမြောက်မျိုးဆက် နိုင်ငံရေးသမားဖြစ်သည်။၎င်းသည် လစ်ဘရယ်ပါတီဝင်ဖြစ်သည်။
### အောက်လွှတ်တော်အမတ် (၁၉၉၈ - ၂၀၀၇)
အကွီနိုသည် ၂၀၀၄ခုနှစ် နိုဝင်ဘာလ ၈ရက်နေ့တွင် ဖိလစ်ပိုင်နိုင်ငံ အောက်လွှတ်တော် ဒုတိယဥက္ကဋ္ဌဖြစ်လာခဲ့သည်။ သို့သော် ၂၀၀၆ခုနှစ်တွင် ထိုစဉ်က သမ္မတ ဂလိုရီရာ မာဂါပါကယ် အာရိုယိုကို ရာထူးမှ နုတ်ထွက်ရန် လစ်ဘရယ်ပါတီအမတ်များကတောင်းဆိုချိန်တွင် အကွီနိုလည်း ပူးပေါင်းပါဝင်ခဲ့သည်။
## သမ္မတဘဝ 
၂၀၀၈ခုနှစ် နိုဝင်ဘာ ၂၆ရက်နေ့တွင် လစ်ဘရယ်ပါတီမှ မာရောဆက်ကို သမ္မတလောင်းအဖြစ် ရွေးချယ်ခဲ့သည်။ သို့သော် ၂၀၀၉ခုနှစ်တွင် အကွီနို၏ မိခင် ယခင်သမ္မတဟောင်း ကိုရာဇွန်အကွီနို ကွယ်လွန်ပြီးနောက် အကွီနိုအား သမ္မတအဖြစ် ဝင်ရောက်ယှဉ်ပြိုင်ကြရန် အများက တောင်းဆိုခဲ့ကြသည်။ ၂၀၀၉ခုနှစ် စက်တင်ဘာလ ၁ရက်နေ့တွင် မာရောဆက်မှ ၎င်းအနေဖြင့် သမ္မတလောင်း ယှဉ်ပြိုင်မှုမှ နုတ်ထွက်ကာ အကွီနိုအား ထောက်ပံ့ခဲ့သည်။၂၀၁၀ပြည့်နှစ် မေလတွင် ကျင်းပသော ရွေးကောက်ပွဲတွင် အနိုင်ရခဲ့ကာ ထိုနှစ်၏ ဇွန်လ ၉ရက်နေ့တွင် လွှတ်တော်က အကွီနိုအား ရွေးကောက်ခံသမ္မတအဖြစ် ကြေညာခဲ့သည်။ 

၂၀၁၀ပြည့်နှစ် ဇွန်လ ၃၀ရက်နေ့တွင် သမ္မတအဖြစ် ကျမ်းသစ္စာကျိန်ဆိုခဲ့သည်။၂၀၁၀ပြည့်နှစ်မှ ၂၀၁၆ခုနှစ်အထိ သမ္မတတာဝန် ထမ်းဆောင်ခဲ့ပြီး ၂၀၁၆ခုနှစ် ဇွန်လ ၃၀ရက်နေ့တွင် ရွေးကောက်ခံသမ္မတ ရော်ဒရီဂို ဒူတာတေးအား လွှဲပြောင်းပေးခဲ့သည်။

## ကွယ်လွန်ခြင်း 
အကွီနိုသည် ၂၀၂၁ခုနှစ် ဇွန်လ ၂၄ရက်နေ့တွင် ကျောက်ကပ်ရောဂါဖြင့် ကွယ်လွန်ခဲ့သည်။ သမ္မတ ဒူတာဒေးက ဇွန်လ ၂၄ရက်မှ ဇူလိုင်လ ၃ရက်နေ့အထိ ဝမ်းနည်းခြင်းအထိမ်းအမှတ်ကာလ သတ်မှတ်ထားပြီး နိုင်ငံတော်အလံကို တစ်ဝက်လျှော့ချ လွှင့်ထူထားကြသည်။

## ကိုးကား 
ကဏ္ဍ:ဖိလစ်ပိုင်နိုင်ငံ၏ သမ္မတများ
ကဏ္ဍ:၂၀၂၁ ကွယ်လွန်သူများ
မြန်မာနိုင်ငံရှိ မီးတောင်များစာရင်း

အောက်ပါတို့သည် မြန်မာနိုင်ငံတွင် တည်ရှိသည့် အသက်ဝင်နေသော မီးတောင်များနှင့် ငြိမ်းပြီးဖြစ်သော မီးတောင်များစာရင်း ဖြစ်သည်။

## မီးတောင်များ
## ကိုးကား
ကဏ္ဍ:မြန်မာနိုင်ငံရှိ မီးတောင်များ
ပီဒရို ကစ်တီလို

**ပီဒရို ကစ်တီလို** ကို ၁၉၆၉ ခုနှစ်၊ အောက်တိုဘာလ ၁၉ ရက်နေ့တွင် Puña တွင်မွေးဖွားခဲ့ပြီး ၂၀၂၁ ခုနှစ်၊ ဇူလိုင် ၂၈ ရက်မှစ၍ ပီရူးနိုင်ငံ၏ သမ္မတနိုင်ငံသမ္မတဖြစ်လာခဲ့သည်။

## ကိုးကား
Microsoft Classroom

**Microsoft Classroom** သည် မိုက်ခရိုဆော့မှ ထုတ်လုပ်ထားသည့် စာရွက်မဲ့နည်းဖြင့် ကျောင်းသားများ ဆက်သွယ်နိုင်ရေးနှင့် သင်ကြားရေးလုပ်ငန်းများကို ကျောင်းများတွင် လွယ်ကူစွာလုပ်ဆောင်နိုင်မည့် သင်ကြားရေးပလက်ဖောင်းတစ်ခု ဖြစ်သည်။ ၎င်းကို ၂၀၁၆ ခုနှစ်၊ ဧပြီလတွင် Office 365 Education  အသုံးပြုသူများအတွက် စတင်မိတ်ဆက်ခဲ့သည်။

၂၀၁၇ ခုနှစ်၊ မေလ ၁၈ ရက်နေ့တွင် မိုက်ခရိုဆော့သည် Microsoft Classroom ကို ရပ်နားတော့မည်ဟု ကြေညာခဲ့ပြီး ၂၀၁၈ ခုနှစ်၊ ဇန်နဝါရီလ ၃၁ ရက်နေ့တွင် လုံးဝရပ်နားခဲ့သည်။ Microsoft Classroom ၏ လုပ်ဆောင်ချက်အချို့သည် Office 365 Education ရှိ Microsoft Teams ဆော့ဝဲတွင် ပါဝင်လာခဲ့သည်။

## ပြင်ပလင့်များ
*https://classroom.microsoft.com/ 

## ကိုးကား
ကဏ္ဍ:မိုက်ခရိုဆော့ဖ် ဆော့ဖ်ဝဲလ်များ
Microsoft Stream

**Microsoft Stream** သည် ၂၀၁၇ ခုနှစ်၊ ဇွန်လ ၂၀ ရက်နေ့တွင် ထုတ်ဝေခဲ့သည့် ဗီဒီယိုမျှဝေသည့် ဝန်ဆောင်မှုတစ်ခု ဖြစ်သည်။ ၎င်းသည် လက်ရှိ Office 365 Video နေရာတွင် တဖြည်းဖြည်း အစားထိုးမည် ဖြစ်သည်။

## ကိုးကား
ကဏ္ဍ:မိုက်ခရိုဆော့ဖ် ဆော့ဖ်ဝဲလ်များ
Microsoft To Do

**Microsoft To Do** (ယခင်က **Microsoft To-Do** ဟု အမည်ပေး) သည် Cloud ကို အခြေခံထားသည့် လုပ်ငန်းဆောင်တာများကို စီမံခန့်ခွဲသည့် အက်ပလီကေးရှင်းတစ်ခု ဖြစ်သည်။ ဤဆော့ဝဲတွင် အသုံးပြုသူသည် စမတ်ဖုန်း၊ တက်ဘလက်၊ ကွန်ပျူတာစသည်တို့ကို အသုံးပြုကာ လုပ်ငန်းဆောင်တာများကို စီမံခန့်ခွဲနိုင်သည်။ ဤနည်းပညာကို  Wunderlist အဖွဲ့က ထုတ်လုပ်ထားပြီး မိုက်ခရိုဆော့သည် ဝယ်ယူခဲ့သည်။ ဤဆော့ဝဲသည် Outlook နှင့်လည်း တွဲဖက်ကာ အလုပ်လုပ်ဆောင်သည်။

## သမိုင်းကြောင်း
Microsoft To Do ကို ၂၀၁၇ ခုနှစ်၊ ဧပြီလတွင် အခြေခံလုပ်ဆောင်ချက်များပါဝင်ထောက်ပံ့ပေးထားကာ ပထမဆုံးအဖြစ် ထုတ်ဝေခဲ့သည်။ နောက်ပိုင်းတွင် ပိုမိုများပြားသည့် လုပ်ဆောင်ချက်များကို ထည့်သွင်းပေးခဲ့သည်။ ၂၀၁၈ ခုနှစ်၊ ဇွန်လတွင် လုပ်ငန်းဆောင်စာရင်းများကို မျှဝေနိုင်သည့် လုပ်ဆောင်ချက်ကို ထည့်သွင်းပေးခဲ့သည်။

၂၀၁၉ ခုနှစ်၊ စက်တင်ဘာလတွင် ထွက်ရှိခဲ့သည့် အဓိကအဆင့်မြှင့်တင်မှုတွင် အပ်သည် Wunderlist ၏ User Interface ကို လိုက်လျောညီထွေပြောင်းလဲထားသည်။ အမည်ကိုလည်း To-Do မှ hyphen ကိုဖြတ်ကာ To Do ဟု အနည်းငယ်ပြောင်းလဲခဲ့သည်။

## ကိုးကား
ကဏ္ဍ:မိုက်ခရိုဆော့ဖ် အော့ဖစ်
Microsoft Publisher

**Microsoft Publisher** သည် မိုက်ခရိုဆော့မှ ထုတ်လုပ်ထားသည့် Desktop Publishing အက်ပလီကေးရှင်းတစ်ခု ဖြစ်သည်။ Microsoft Word နှင့် မတူညီသည်မှာ ၎င်းသည် text composition နှင့် proofing စသည်တို့ထက် page layout နှင့်design ကို အလေးထားသည့် ဆော့ဝဲတစ်ခု ဖြစ်သည်။
## အကျဉ်းချုပ်
Publisher  တွင် Microsoft Office ၏ မြင့်မားသည့်တည်းဖြတ်မှုလုပ်ဆောင်စွမ်းများ ပါဝင်သည်။ ဤဆော့ဝဲသည် လွယ်ကူစွာအသုံးပြုနိုင်စေရန်နှင့် သေးငယ်သည့်စီးပွားရေးလုပ်ငန်းများအတွက် ကုန်ကျစရိတ်သက်သာစေရန် ထုတ်လုပ်ထားသည်။  ဤဆော့ဝဲကို ပုံနှိပ်လုပ်ငန်းဈေးကွက်တွင် အသုံးပြုမှုအနည်းငယ်သာ ရှိသည်။ ဈေးကွက်တွင် Adobe InDesign နှင့် ယခင် QuarkXPress တို့က လွှမ်းမိုးထားသည်။

Microsoft Office ၏ အပ်အများစုသည် Microsoft Office 2007 မှစတင်ကာ သူတို့၏ အသွင်အပြင် (User Interface) တွင် ribbons များ ပါဝင်ခဲ့သည်။ Publisher  မှာမူ   Microsoft Office 2010 မတိုင်မီအထိ Ribbon ပါဝင်မှု မရှိဘဲ Toolbar သာဝင်ခဲ့သည်။

## သဟဇာတဖြစ်မှု
LibreOffice သည် Publisher ၏ ဖိုင်ပုံစံဖြစ်သည် `.pub` ကို ၂၀၁၃ ခုနှစ်၊ ဖေဖော်ဝါရီလကတည်းက အထောက်အပံ့ပေးထားသည်။ Corel Draw X4 သည်လည်း read-only အနေဖြင့် အထောက်အပံ့ ပေးထားသည်။

Publisher  သည် အခြားသောဖိုင်ပုံစံများစွာကိုလည်း ထောက်ပံ့ပေးထားသည်။ ၎င်းတို့တွင် Enhanced Metafile (EMF) လည်း ပါဝင်သည်။ Microsoft Publisher စမ်းသပ်ဗားရှင်းတွင် `.pub` ဖိုင်များကို ကြည့်ရှုနိုင်သည်။

Adobe PageMaker သည်လည်း `.pub` ဖြင့် သိမ်းဆည်းနိုင်သည်။ သို့သော် ထိုဖိုင်ပုံစံနှစ်ခုတို့သည် ဆက်စပ်မှု မရှိဘဲ သဟဇာတဖြစ်မှုလည်း မရှိပေ။

## ထုတ်ဝေသည့်သမိုင်း
## ပြင်ပလင့်များ
## ကိုးကား
Wave Money

**Wave Money** (အသံထွက် - ဝေဖ်မန်းနီး) သည် မြန်မာနိုင်ငံရှိ မိုဘိုင်ငွေကြေးဝန်ဆောင်မှုလုပ်ငန်းတစ်ခု ဖြစ်သည်။ ၎င်းကို ၂၀၁၆ ခုနှစ်တွင် စတင်ခဲ့သည်။ ၎င်း၏ ရုံးချုပ်သည် ရန်ကုန်မြို့တွင် တည်ရှိသည်။
## သမိုင်း
Wave Money ကို ၂၀၁၆ ခုနှစ်၊ နိုဝင်ဘာလတွင် ရိုးမဘဏ်နှင့် တယ်လီနောအုပ်စု နှင့်  First Myanmar Investment တို့သည် သဘောတူ စတင်ခဲ့သည်။ ၂၀၁၆ ခုနှစ်၊ ဩဂုတ်လတွင် Wave Money သည် လိုင်စင်ရရှိခဲ့ပြီး မြန်မာနိုင်ငံ၏ မိုဘိုင်းငွေကြေးစည်းမျဉ်းသစ်များအောက်တွင် ပထမဆုံးသော ဘဏ်မဟုတ်သည့် မိုဘိုင်းငွေကြေးလုပ်ငန်းတစ်ခု ဖြစ်လာခဲ့သည်။ Wave Money ကို စတင်ပြီးနောက် နှစ်လကြာပြီးနောက် အသုံးပြုသူအရေအတွက်သည် တစ်သိန်းရှိခဲ့သည်။ ၂၀၁၈ ခုနှစ်၊ မတ်လတွင် ၁.၃ သန်းအထိ ရှိခဲ့သည်။

၂၀၁၈ ခုနှစ်အတွင်း ငွေကြေးလွှဲပြောင်းမှုသည် အမေရိကန်ဒေါ်လာ ၁.၃ ဘီလီယံအထိ ရှီခဲ့ပြီး ၎င်းသည် ခန့်မှန်းခြေအားဖြင့် မြန်မာ့ဂျီဒီပီ၏ ၂ ရာခိုင်နှုန်းရှိသည်။ ၂၀၁၉ ခုနှစ်တွင် ငွေလွှဲပြောင်းမှုသည် မြင့်တက်လာကာ အမေရိကန်ဒေါ်လာ ၄.၃ ဘီလီယံ ရှိခဲ့သည်။ ၂၀၁၈ ခုနှစ် ဇွန်လတွင် United Nations Capital Development Fund နှင့် Australia's Department of Foreign Affairs and Trade တို့၏ ပူးပေါင်းဆောင်ရွက်မှုဖြင့် Wave Money သည် Shwe Toe အပ်ပလီကေးရှင်းကို ထုတ်ဝေခဲ့သည်။ Shwe Toe သည် ငွေကြေးဆိုင်ရာပညာပေးဂိမ်းအပ်တစ်ခု ဖြစ်ကာ ငယ်ရွယ်သည့်အမျိုးသမီးများအား ငွေကြေးဆိုင်ရာအယူအဆများကို ပိုမိုနားလည်စေရန် ရည်ရွယ်သည်။

၂၀၁၉ ခုနှစ်၊ မတ်လတွင် Wave Money သည် မြန်မာ့စီးပွားရေးဘဏ်နှင့် ပူးပေါင်းကာ အစိုးရပင်စင်စားများကို မိုဘိုင်းပေးချေမှုဖြင့် ပေးနိုင်ရန် လုပ်ဆောင်ခဲ့သည်။  

၂၀၁၉ ခုနှစ် နိုဝင်ဘာတွင် Yoma Strategic သည် First Myanmar Investment မှ ရှယ်ယာ ၁၀ ရာခိုင်နှုန်း ရရှိခဲ့သည်။

၂၀၂၀ ခုနှစ်၊ မေလတွင် အလီဘာဘာဂရု၏ Ant Financial Group သည် Wave Money တွင် ရှယ်ယာ၏ ၃၃ ရာခိုင်နှုန်း အမေရိကန်ဒေါ်လာ ၇၃.၅ မီလီယံကို ရင်းနှီးမြှုပ်နှံမည်ဟု ကြေညာခဲ့သည်။ 

၂၀၂၀ ခုနှစ် ဇွန်လတွင် Yoma Strategic သည် Yoma MFS (Wave Holdco) ကို တည်ထောင်ခဲ့သည်။ ၎င်းသည် Wave Money ရှိ  တယ်လီနော၏ ရှယ်ယာ ၅၁ ရာခိုင်နှုန်းကို ရရှိခဲ့သည်။

၂၀၂၁ ခုနှစ်၊ ဖေဖော်ဝါရီလတွင် စစ်တပ်၏ အာဏာသိမ်းမှုဖြစ်ပွားခဲ့ရာ တစ်နိုင်ငံလုံးအင်တာနက်ဖြတ်တောက်ခံရမှုများ ရင်ဆိုင်ခဲ့ရသည်။ Wave Money ၏ ငွေကြေးလွှဲပြောင်းမှုများသည်လည်း အကြီးအကျယ်ကျဆင်းခဲ့ပြီး ပုံမှန်လွှဲပြောင်းမှု၏ ၁၀ - ၂၀ ရာခိုင်နှုန်းအထိ ကျဆင်းခဲ့သည်။

## ကိုးကား
ကဏ္ဍ:မြန်မာနိုင်ငံရှိ အင်တာနက်
ကဏ္ဍ:ဒီဂျီတယ် ငွေပေးချေမှု စနစ်
ဗုဒ္ဓတောင် (ထိုင်း)

**ဗုဒ္ဓတောင်** သို့မဟုတ် **Khao Chi Chan** သည် ထိုင်းနိုင်ငံ၊ Na Chom Thian မြို့တွင် တည်ရှိသည့် ထုံးကျောက်တောင်တစ်ခု ဖြစ်သည်။ ဤတောင်သည် ပတ္တရာ၏ အထင်ကရ နေရာတစ်ခုလည်း ဖြစ်သည်။ ၎င်းသည် 109 m (358 ft) x 70 m (230 ft) ကြီးမားသည့် ရွှေရောင်ဗုဒ္ဓရုပ်ပွားတော်ကို ထွင်းထုထားသည်။ ၎င်းကို ၁၉၉၆ ခုနှစ်တွင် ဘုရင် Bhumibol Adulyadej ၏ နှစ်ငါးဆယ်မြောက် နန်းတက်ပွဲအမှတ်တရ အထိမ်းအမှတ်အနေဖြင့်လည်းကောင်း၊ ထိုင်းလူမျိုးများနှင့် ဗုဒ္ဓဘာသာဝင်များအတွက် ကိုးကွယ်ယုံကြည်မှုကို ရည်စူးကာ ပြုလုပ်ခဲ့သည်။ Khao Chi Chan ဗုဒ္ဓရုပ်ပွားတော်သည် ကမ္ဘာပေါ်ရှိ ထွင်းထုထားသည့် အကြီးဆုံးဗုဒ္ဓရုပ်ပွားတော်လည်း ဖြစ်သည်။

တောင်ကို ဝန်းရံထားသည့် ကျယ်ပြန့်လှသည့် ပတ်ဝန်းကျင်သည် မြက်များ၊ အပင်ငယ်များ၊ ကျွန်း, အကေရှားပင်,  အစရှိသည့် သစ်ပင်များဖြင့် တည်ရှိနေသည်။ ဤစိမ်းလန်းနေသည့် ပတ်ဝန်းကျင်သည် ၂၀၂၀ ခုနှစ် သီရိချရိုအင်ဝတ်သစ်တောစိုက်ပျိုးရေးစီမံကိန်းကြောင့် တိုးတက်လာမှုပင် ဖြစ်သည်။ နောက်ပိုင်းတွင် ၎င်းကို ဘုရင်မသီရိကစ် ဟု အမည်ပေးခဲ့ပြီး ဘုရင်ကြီး Bhumibol Adulyadej က ၁၉၉၂ ခုနှစ်တွင် သီရိကတ်၏ ၆၀ နှစ်မြောက် မွေးနေ့အဖြစ် စတင်ခဲ့သည်။ ဤဗုဒ္ဓတောင်၏ ပတ်ဝန်းကျင်တွင်  Wat Yansangwararam Woramahawihan စသည့် ဗုဒ္ဓဘာသာကျောင်းတော်များနှင့် တရုတ်ကျောင်းတော်များဖြစ်ကြသည့်  Viharn Sien, the Nong Nooch Tropical Garden, Silverlake & Vineyard များ၊ Na Chom Thian, Jomtien နှင့် ပတ္တရာတို့အား ခရီးသွားများစွာအား စွဲဆောင်နိုင်စေရန်အတွက် အမျိုးသားပန်းခြံတစ်ခု စသည်တို့ ရှိကြသည်။

ဤဗုဒ္ဓတောင်နေရာသည် တရားအားထုတ်ခြင်း၊ ပါတီပွဲများဆင်နွှဲခြင်း၊ အပန်းဖြေခြင်း၊ ကခုန်ဖျော်ဖြေခြင်း စသည်များအတွက် လူသိများသည်။   ၂၀၁၆ ခုနှစ်တွင် ထိုင်း၊ တရုတ်၊ ရုရှခရီးသွားများစွာတို့သည် ဤဒေသသို့ အဓိကနေရာအဖြစ် လာရောက်လည်ပတ်ကြသည်။ ၂၀၁၅ ခုနှစ် သစ်တောလေ့ကျင့်ရေးဌာနက Khao Chi Chan ၏ ပတ်ဝန်းကျင်တွင် မျောက်အကောင် ၁၀၀၀ ဝန်းကျင်ခန့် နေထိုင်လျက်ရှိသည်။

## ဗုဒ္ဓရုပ်ပွားတော်
၁၉၉၅ ခုနှစ်တွင် ရဟန်းတစ်ပါးဖြစ်သည့်  Somdet Phra Yanasangworn သည် တောင်အား မိုင်းခွဲကာဖျက်ဆီးမည့်အရေးမှ ကာကွယ်ရန် ဗုဒ္ဓတောင် (သို့) Khao Chi Chan သို့ ရွှေ့ပြောင်းခဲ့သည်။ ကျောက်တုံးများကို ဗီယက်နမ်စစ်ပွဲကာလအတွင်း  U-Tapao Royal Thai Navy လေယာဉ်ကွင်း ထိုင်းတော်ဝင်လေတပ် - အမေရိကန်လေတပ်တို့၏ လေယာဉ်ပြေးလမ်းများ ဆောက်လုပ်ရာတွင် အသုံးပြုခဲ့သည်။ King Bhumibol သည် မြင့်မားသောနည်းပညာပစ္စည်များဖြင့် ဗုဒ္ဓရုပ်ပွားတော်တစ်ခုကို ရေးဆွဲရန်အမိန့်ပေးခဲ့ပြီး ၎င်းကို အမွေဆက်ခံမည့်မင်းသား Maha Vajiralongkorn ကို ကြီးကြပ်ညွန်ကြားရန် အမိန့်ပေးခဲ့သည်။ ကျောက်တောင်၏ မျက်နှာပြင်ကို ညှိပြီးသည့်အခါတွင် သွန်ဘူရိရှိ Phra Chomklao နည်းပညာအင်စတီကျုရှိ အဖွဲ့များသည် ၁၉၉၆ ခုနှစ် ဇန်နဝါရီလတွင် လေဆာနည်းပညာကို အသုံးပြုကာ ထုံးကျောက်ပေါ်တွင် ဗုဒ္ဓရုပ်ပွားတော်ကို ပုံဖော်ရေးဆွဲခဲ့ကြသည်။ ၎င်းသည် နောက်ပိုင်းတွင် ကမ္ဘာပေါ်တွင် ရေးဆွဲထားသည့် ဗုဒ္ဓရုပ်ပွားတော်များတွင် အကြီးဆုံးဖြစ်လာခဲ့သည်။ ထိုင်းနိုင်ငံ၏ ဘာသာရေးဆိုင်ရာ ပုံရိပ်တစ်ခုလည်း ဖြစ်လာခဲ့သည်။ ဗုဒ္ဓရုပ်ပွားတော်ကို နောက်ပိုင်းတွင် ရွှေရောင်သစ်ရွက်အတွင်းတွင် ထားရှိရေးဆွဲခဲ့သည်။

## ကိုးကား
ကဏ္ဍ:ထိုင်းနိုင်ငံရှိ လည်ပတ်စရာနေရာများ
ဝပြည်နယ်ပြည်သူ့အစိုးရ

**ဝ** **ပြည်နယ်** ခေါ် **ဝ အထူးဒေသ ၂** ခေါ် ဝ နယ်မြောက်ပိုင်း သည် မြန်မာနိုင်ငံ၏ ရှမ်းပြည်နယ်အတွင်းရှိ ကိုယ်ပိုင်အုပ်ချုပ်ခွင့်ရဒေသဖြစ်ပြီး ဝပြည်နယ် (UWSP/UWSA) မှ အုပ်ချုပ်သည်။ ဒေသတွင်း အုပ်ချုပ်ရေး၊ စီးပွားရေး၊ လုံခြုံရေးနှင့် လူမှုရေးဆိုင်ရာ လုပ်ငန်းများကို ဌာနအသီးသီးဖြင့် ဖွဲ့စည်းဆောင်ရွက်ထားသည်။ 

## အုပ်ချုပ်ရေး 
ဒေသ၏ အဓိက အုပ်ချုပ်ရေးမြို့တော်မှာ ပန်ခမ်း (ပန်ဆန်း) ဖြစ်ပြီး၊ UWSP/UWSA ၏ ဌာနချုပ်လည်း တည်ရှိသည်။ ဝနယ်မြောက်ပိုင်းကို ခရိုင် (၃) ခုနှင့် အထူးမြို့နယ် (၂) ခုဖြင့် ဖွဲ့စည်းထားသည်။

### ဦးဆောင်သူများ 
ဥက္ကဋ္ဌ – ဦးပေါက်ယိုချမ်း

ဒုဥက္ကဋ္ဌ – ဦးရှောက်မင်လျံ

ဒုဥက္ကဋ္ဌ – ဦးကျောက်ကော့အန်း

ဒုဥက္ကဋ္ဌ – ဦးပေါက်ယိုလျံ

## ပြည်သူ့ဝန်ဆောင်မှုဌာနများ 
ဒေသတွင်း အုပ်ချုပ်ရေးနှင့် ဝန်ဆောင်မှုလုပ်ငန်းများကို အောက်ပါဌာနများမှ တာဝန်ယူဆောင်ရွက်သည်:

# အုပ်ချုပ်ရေး
# ပညာရေး
# ကျန်းမာရေး
# ရုပ်သံလွှင့်ဌာန
# ဆောက်လုပ်ရေး
# ဆည်မြောင်း
# လယ်ယာစိုက်ပျိုးရေးနှင့် သစ်တော
# လျှပ်စစ်
# တိုင်းရင်းသားနှင့် သာသနာရေး
# သတ္တုတွင်း
# ဟိုတယ်နှင့် ခရီးသွားလာရေး
# စည်ပင်သာယာ
# ရဲနှင့် လုံခြုံရေး

## ခရိုင်နှင့် မြို့နယ်များ 
### ၁။ မိုင်းမောခရိုင် 
မိုင်းမောခရိုင်တွင် လူဦးရေ ၂၉၀,၀၀၀ ခန့်ရှိပြီး ယင်းအနက် ၉၅% မှာ ဝလူမျိုးများဖြစ်ကာ ကျေးရွာပေါင်း ၇၄၀ ရှိပြီး မြောက်ဘက်နှင့်အရှေ့ဘက်တွင် တရုတ်နိုင်ငံနှင့် နယ်နိမိတ်ချင်းထိစပ်လျက်ရှိပြီး အနောက်ဘက်တွင် သံလွင်မြစ်၊ ဟိပုန်နှင့် ပန်လုံဒေသတို့ တည်ရှိသည်။ မိုင်းမောခရိုင်သည် ဝ နယ်မြောက်ပိုင်းဖြစ်ပြီး မြို့နယ် ၁၁ မြို့နယ် ထည့်သွင်းစည်းထားသည်။ မိုင်းမောခရိုင်အတွင်းရှိ မြို့နယ်များမှာ -

# မိုင်းမော
# ယင်းဖန်
# အိုက်ချင်
# ဝမ်လင်
# နောင်ငစ် (လုံထန်)
# တုံမား
# ပန်ဝိုင်
# လင်ဟော် (မွေရိုက်)
# မန်တုံ
# ကလုံပါ
# နာဝီး

### ၂။ မိုင်းလင်းခရိုင် (ဝိန်းကောက်) 
မိုင်းလင်းခရိုင်တွင် လူဦးရေ ၉၀,၀၀၀ ခန့်နှင့် ကျေးရွာ ၃၀၀ ခန့်ရှိပြီး အနောက်ဘက်တွင် သံလွင်မြစ်နှင့် တန်ယန့်မြို့နယ်၊ အနောက်မြောက်ဘက်တွင် မက်မန်းမြို့နယ်တို့နှင့် နယ်နိမိတ်ချင်းထိစပ်လျက်ရှိသည်။ မိုင်းလင်းခရိုင်သည် ဝိန်းကောက်၌ အခြေပြု၍ ဝ ဒေသ၏ အလယ်ပိုင်းဖြစ်သည်။ မြို့နယ် ၅ မြို့နယ် ပါဝင်ဖွဲစည်းထားသည်။

# နမ့်ခမ်းဦး
# နောင်ခေတ်
# မန်းရှန်
# နားကောင်
# ပန်ယန်း

မန်မန်းဆိုင်၏ အနောက်ဘက် သံလွင်မြစ်တလျောက်တွင် မြန်မာနိုင်ငံအစိုးရ ထိန်းချုပ်ထားသည့် တန်ယန့်မြို့နယ်နှင့် ၎င်း၊ အနောက်မြောက်ဘက်တွင် မက်မန်းမြို့နယ်၊ မော်ဖာဒေသနှင့်၎င်း ဆက်စပ်နေသည်။

### ၃။ မိုင်းပေါက်ခရိုင် 
မိုင်းပေါက်ခရိုင်သည် အထက်တွင်ဖော်ပြထားသကဲ့သို့ မြို့နယ် (၆)မြို့နယ် ထည့်သွင်းဖွဲ့စည်းထားပြီး ကျေးရွာအုပ်စု (၃၅)စု၊ ကျေးရွာ (၃၇၃)ရွာ၊ လူဦးရေ (၉)သောင်းခန့် ရှိသည်။ အရှေ့ဘက်တွင်တရုတ်နယ်နမိတ်နှင့်ဆက်စပ်နေပြီး တောင်ဘက်တွင် တပ်မတော်ထိမ်းချုပ်ရာ မိုင်းယန်း၊ မိုင်းခတ်ဒေသနှင့် ဆက်စပ်နေသည်။

မြို့နယ် (၆) ခု

# မိုင်းပေါက်
# ဟိုတောင်း
# မိုင်းဖျင်
# မိုင်းကာ
# မိုင်းငင်း

### အထူးမြို့နယ်များ 
# ပန်ခမ်း (ပန်ဆန်း) – UWSA ဌာနချုပ်
# နမ့်တစ်        

## ဖတ်ရှုရန် 
* ဝပြည်နယ် သွေးစည်းညီညွတ်ရေးပါတီ
* ဝပြည်သွေးစည်းညီညွတ်ရေးတပ်မတော်
* ဝ ကိုယ်ပိုင်အုပ်ချုပ်ခွင့်ရတိုင်း
* ဝ လူမျိုး
* ရှမ်းပြည်နယ်ရှိ အထူးဒေသများ

## ကိုးကား
ကဏ္ဍ:ဝ လူမျိုး
၂၀၁၆ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၂၀၁၆ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၂၀၁၆ခုနှစ် ဩဂုတ်လ ၅ရက်မှ ၂၁ရက်နေ့အထိ ဘရာဇီးလ်နိုင်ငံ ရီယိုဒီဂျနေးရိုးမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသားလေးဦးနှင့် အမျိုးသမီး ၃ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၅မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်​ဆောင်သူမှာ ရန်နိုင်စိုးဖြစ်သည်။

## မြားပစ် 
## ​ပြေးခုန်ပစ် 
## ဂျူဒို 
## ​သေနတ်ပစ် 
## ​ရေကူး 
## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၂၀၁၂ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၂၀၁၂ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၂၀၁၂ခုနှစ် ဇူလိုင် ၂၇ရက်နေ့မှ ဩဂုတ်လ ၁၂ရက်နေ့အထိ ယူနိုက်တက်ကင်းဒမ်းနိုင်ငံ၊ လန်ဒန်မြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၃ဦးနှင့် အမျိုးသမီး ၃ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၅မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်ဆောင်သူမှာ ဇော်ဝင်းသက်ဖြစ်သည်။

## မြားပစ် 
## ​ပြေးခုန်ပစ် 
;အမျိုးသား

;အမျိုးသမီး

## ဂျူဒို 
## ​လှေ​လှော် 
;အမျိုးသမီး

## ​သေနတ်ပစ် 
;အမျိုးသား

## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ကဏ္ဍ:၂၀၁၂ နွေရာသီ အိုလံပစ်
၂၀၀၈ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၂၀၀၈ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၂၀၀၈ခုနှစ် ဩဂုတ်လ ၈ရက်နေ့မှ ဩဂုတ်လ ၂၄ရက်နေ့အထိ တရုတ်နိုင်ငံ၊ ပေကျင်းမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၄ဦးနှင့် အမျိုးသမီး ၂ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၅မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်ဆောင်သူမှာ ကိုဖုန်းမြင့်တေဇာဖြစ်သည်။ဤအားကစားပွဲသည် **ပြည်ထောင်စုမြန်မာနိုင်ငံ** (**Union of Myanmar**)အနေဖြင့် နောက်ဆုံးယှဉ်ပြိုင်ခဲ့ခြင်းဖြစ်ကာ ၁၉၇၄ခုနှစ်တွင် ပြောင်းလဲခဲ့သည့် အလံဖြင့် နောက်ဆုံးယှဉ်ပြိုင်ခဲ့ခြင်းဖြစ်သည်။

## မြားပစ် 
## ​ပြေးခုန်ပစ် 
;အမျိုးသား

;အမျိုးသမီး

## ကနူး​လှေ 
### Sprint
## ​လှေ​​လှော် 
;အမျိုးသမီး

## ​ရေကူး 
;အမျိုးသား

## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၂၀၀၄ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၂၀၀၄ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၂၀၀၄ခုနှစ် ဩဂုတ်လ ၁၃ရက်နေ့မှ ဩဂုတ်လ ၂၉ရက်နေ့အထိ ဂရိနိုင်ငံ၊ အေသင်မြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသမီး ၂ဦးသာပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်ဆောင်သူမှာ အလေးမအားကစားနည်းမှ နည်းပြဦးလှဝင်းဖြစ်သည်။

## မြားပစ် 
## အ​လေးမ 
## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၂၀၀၀ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၂၀၀၀ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၂၀၀၀ပြည့်နှစ် စက်တင်ဘာ ၁၅ရက်နေ့မှ အောက်တိုဘာ ၁ရက်နေ့အထိ ဩစတြေးလျနိုင်ငံ၊ ဆစ်ဒနီမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၂ဦးနှင့် အမျိုးသမီး ၅ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၄မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်ဆောင်သူမှာ ပြေးခုန်ပစ်အားကစားနည်းမှ မောင်မောင်ငယ်ဖြစ်သည်။

## မြားပစ် 
မြန်မာနိုင်ငံအ​နေဖြင့် အိုလံပစ်ပြိုင်ပွဲတွင် မြားပစ်အားကစားနည်းကို ပထမဆုံးအကြိမ် ဝင်​ရောက်ယှဉ်ပြိုင်ခြင်းဖြစ်သည်။

## ​ပြေးခုန်ပစ် 
## ​ရေကူး 
## အ​လေးမ 
## ကိုးကား 
*Wallechinsky, David (2004). *The Complete Book of the Summer Olympics (Athens 2004 Edition)*. Toronto, Canada. . 
*International Olympic Committee (2001). The Results. Retrieved 12 November 2005.
*Sydney Organising Committee for the Olympic Games (2001). Official Report of the XXVII Olympiad Volume 1: Preparing for the Games . Retrieved 20 November 2005.
*Sydney Organising Committee for the Olympic Games (2001). Official Report of the XXVII Olympiad Volume 2: Celebrating the Games . Retrieved 20 November 2005.
*Sydney Organising Committee for the Olympic Games (2001). The Results . Retrieved 20 November 2005.
*International Olympic Committee Web Site

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၁၉၉၆ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၉၆ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၉၆ခုနှစ် ဇူလိုင် ၁၉ရက်နေ့မှ ဩဂုတ်လ ၄ရက်နေ့အထိ အမေရိကန်နိုင်ငံ၊ အတ္တလန္တာမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၂ဦးနှင့် အမျိုးသမီး ၁ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ ဖွင့်ပွဲအခမ်းအနားတွင် အလံကိုင်ဆောင်သူမှာ သေနတ်ပစ်ကစားနည်းမှ စိုးမြင့်ဖြစ်သည်။

## ​ပြေးခုန်ပစ် 
## ​သေနတ်ပစ် 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၁၉၈၈ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၈၈ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၈၈ခုနှစ် စက်တင်ဘာ ၁၇ရက်နေ့မှ အောက်တိုဘာ ၂ရက်နေ့အထိ တောင်ကိုရီးယားနိုင်ငံ၊ ဆိုးလ်မြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသမီး ၂ဦးသာပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၁မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ဤအားကစားပွဲမှာ နိုင်ငံ၏ အင်္ဂလိပ်အမည်ကို **Burma**အနေဖြင့် နောက်ဆုံးယှဉ်ပြိုင်ခြင်းဖြစ်ကာ နိုင်ငံကုဒ် **BIR**ကိုလည်း နောက်ဆုံးအသုံးပြုခြင်းဖြစ်သည်။ ပြိုင်ပွဲကျင်းပ​နေသည့်ကာလတွင် မြန်မာနိုင်ငံ၌ နိုင်ငံ​ရေးအ​ခြေအ​နေမတည်မငြိမ် ဖြစ်​နေကာ ဖွင့်ပွဲအခမ်းအနားကျင်းပပြီး နောက်တစ်နေ့ဖြစ်သော စက်တင်ဘာလ ၁၈ရက်နေ့တွင် မြန်မာနိုင်ငံ၌ အာဏာသိမ်းမှုဖြစ်ပွားခဲ့သည်။ သို့သော် အားကစားသမားများမှာ ရောက်နှင့်ပြီးသားဖြစ်၍ ဆက်လက်ယှဉ်ပြိုင်ခဲ့ကြသည်။ နွေရာသီအိုလံပစ်အပြီးကျင်းပသော နွေရာသီ ပါရာလမ်းပစ်ပြိုင်ပွဲကိုမူ ယှဉ်ပြိုင်ခြင်း မရှိခဲ့ပေ။

## ​ပြေးခုန်ပစ် 
## ကိုးကား 
*

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ဒွန်ဒရာ

**ဒွန်ဒရာ** (, ) သည် သီရိလင်္ကာနိုင်ငံ၏ တော်ဘက်အစွန်ဆုံးနေရာတစ်ခု ဖြစ်သည်။ တောင်ပိုင်းစီရင်စုနယ်၊ မတရာမြို့အနီး အိန္ဒိယသမုဒ္ဒရာတွင် တည်ရှိသည်။ ဒွန်ဒရာထိပ်မီးပြတိုက်၊ Tenavaram နတ်နန်းများ၏ အပျက်အစီးများစွာနှင့် ဝိဟာရတစ်ခုသည် ဤနေရာပတ်လည်တွင် တည်ရှိသည်။

## အမည်
ဒွန်ဒရာသည် တမီရိုးရာ Theivanthurai (God's Port)  မှ ဆင်းသက်လာသည်။ ဤနေရာကို Culavamsa ရှိ ဖော်ပြထားသည်များ ရှိသည်။

## သမိုင်းကြောင်း
## ရုပ်ပုံများ

File:Modern_Vishnu_Shrine,_Dondra_0675.jpg|  Modern Vishnu shrine, Dondra 
File:Modern_Buddha_Statue_at_Dondra,_Sri_Lanka_0673.jpg|  Modern Buddha Statue, Dondra 
File:Ancient_Torana,_Dondra_0676.jpg|  Ancient temple arch, Dondra 

## ပြင်ပလင့်များ
*Devinuwara Official web site 

## ကိုးကား
၂၀၂၀ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

**၂၀၂၀ နွေရာသီအိုလံပစ်ပြိုင်ပွဲ**တွင် မြန်မာအသင်းသည် ဝင်ရောက်ယှဉ်ပြိုင်​ခဲ့သည်။၂၀၂၀ပြည့်နှစ်တွင် ကိုရိုနာဗိုင်းရပ်စ်ရောဂါကြောင့် အားကစားပြိုင်ပွဲကို ရွှေ့ဆိုင်းလိုက်ရသည်။ ထို့အတူ မြန်မာနိုင်ငံတွင်လည်း ရောဂါပိုးဖြစ်ပွားခဲ့သဖြင့် ၂၀၂၀ပြည့်နှစ်အတွင်း အားကစားသမားများ ကောင်းမွန်စွာ လေ့ကျင့်နိုင်ခဲ့ခြင်းမရှိပေ။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၁ဦးနှင့် အမျိုးသမီး ၁ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်​စေခဲ့သည်။သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ မူလက အားကစားနည်း၃မျိုးတွင် ကစားသမား ၃ဦးယှဉ်ပြိုင်ရန် ရည်ရွယ်ခဲ့သော်လည်း ဂျူဒိုပြိုင်ပွဲဝင်မှာ သွားရောက်ယှဉ်ပြိုင်နိုင်ခြင်း မရှိခဲ့ပေ။မူလအစီအစဉ်များအရ ယခင် အားကစားနှင့်ကာယပညာဦးစီးဌာန ညွှန်ကြားရေးမှူးချုပ်၊ မြန်မာနိုင်ငံအိုလံပစ်ကော်မတီ အတွင်းရေးမှူးအဖြစ်မှ လက်ရှိတွင် ကျန်းမာရေးနှင့် အားကစားဝန်ကြီးဌာန ဒုတိယဝန်ကြီးဖြစ်သွားသော ဦးမျိုးလှိုင်ဦး​ဆောင်​သော မြန်မာအားကစားအဖွဲ့သွား​ရောက် ယှဉ်ပြိုင်မည်ဖြစ်သည်။

သို့သော် ထိုအဖွဲ့မှ ကိုရိုနာဗိုင်းရပ်စ် တွေ့ရှိသူ ၂ဦး၊ ၎င်းတို့နှင့် ထိစပ်သူ ၂ဦးမှာ လိုက်ပါနိုင်ခြင်းမရှိတော့ဘဲ သေနတ်ပစ်နှင့် ကြက်တောင်မှ အားကစားသမား ၂ဦး၊နည်းပြ တစ်ဦး စုစုပေါင်း ၃ဦးသာ ဂျပန်နိုင်ငံသို့ သွားရောက်ခဲ့ကြသည်။ ရဲထွန်းနောင်သည် ဇူလိုင်လ၂၄ရက်နေ့တွင် ကျင်းပမည့် ပြိုင်ပွဲသို့လည်းကောင်း၊ သက်ထားသူဇာသည် ၂၅ရက်တွင် ကျင်းပမည့် ပြိုင်ပွဲသို့လည်းကောင်း ဝင်ရောက်ယှဉ်ပြိုင်ရန်ရှိနေကြသည့်အတွက် ကိုရိုနာဗိုင်းရပ်စ် စစ်ဆေးရမည်ဖြစ်သည်။ ထို့ကြောင့် ၂၃ရက်နေ့ညပိုင်းတွင်ကျင်းပသော ဖွင့်ပွဲအခမ်းအနားသို့ တက်ရောက်နိုင်ခြင်းမရှိဘဲ မြန်မာနိုင်ငံအလံကို အိုလံပစ်ကော်မတီမှ အစားထိုးကိုင်​ဆောင်ပေးခဲ့သည်။

## ကြက်​​တောင် 
## ဂျူဒို 
ဂျူဒိုပြိုင်ပွဲဝင် ခြူးမြတ်နိုး​ဝေမှာ အ​ကြောင်းအမျိုးမျိုး​ကြောင့် သွားရောက်ယှဉ်ပြိုင်နိုင်ခြင်း မရှိခဲ့ပေ။
## ​သေနတ်ပစ် 
## ကိုးကား 
ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ကဏ္ဍ:၂၀၂၀ နွေရာသီ အိုလံပစ်
ဝေဖာ

**ဝေဖာ** () သည် ကြွပ်၍ ပြားပြားပါးပါးဖြစ်သော မုန့်ခြောက်ဖြစ်သည်။ ရေခဲမုန့်အား တန်ဆာဆင်ရန်အတွက် အသုံးများပြီး အချို့သော မုန့်ချိုများတွင်လည်း အဆာပလာအဖြစ် ထည့်တတ်သည်။ ဝေဖာကို အလွှာအထပ်ထပ်ဆင့်ကာ ကြား၌ ကရင်ထည့်၍ မုန့်ခြောက်အဖြစ် စီမံတတ်သေးသည်။ ပုံမှန်ထုတ်လုပ်လေ့ရှိသည်မှာ ဖိစက်မှထွက်သည့် လေးထောင့်ကွက်ပုံဖြစ်သည်။ သို့သော် မုန့်တိုက်၏အလိုအတိုင်း ကွက်ပျောက်ဖြစ်စေ၊ ပုံဆန်းများဖြင့်ဖြစ်စေ ရှိနိုင်သည်။ ကစ်ကတ်နှင့် ကော်ဖီခရစ်ကဲ့သို့သော ချော့ကလက်ချောင်းတို့၌ ဝေဖာလွှာကြား၌ ချော့ကလက်ထည့်သည်။

## ကွဲပြားသော စီမံခြင်းများ 
### နို့ဝေဖာ 
မြန်မာနိုင်ငံ၌ ဝေဖာအကြား၌ နို့ဆီ၊ သကြားနှင့် အုန်းသီးတို့ထည့်ကာ နို့ဝေဖာအမည်ဖြင့် သရေစာအတွက် ရောင်းချသည်။

ကဏ္ဍ:အစားအသောက်
၁၉၈၄ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၈၄ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၈၄ခုနှစ်ဇူလိုင်လ ၂၈ရက်နေ့မှ ဩဂုတ်လ ၁၂ရက်နေ့အထိ အမေရိကန်နိုင်ငံ၊ လော့စ်အိန်ဂျယ်လိစ်မြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၁ဦးသာပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၁မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ အလံကိုင်ဆောင်သူမှာ လက်ဝှေ့အားကစားနည်းမှ လတ်ဇော်ဖြစ်သည်။

## လက်​ဝှေ့ 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
၁၉၈၀ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၈၀ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၈၀ပြည့်နှစ်ဇူလိုင်လ ၁၉ရက်နေ့မှ ဩဂုတ်လ ၃ရက်နေ့အထိ ဆိုဗီယက်ပြည်ထောင်စု သမ္မတနိုင်ငံ၊ မော်စကိုမြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၂ဦးသာပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၂မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ အလံကိုင်ဆောင်သူမှာ အလေးမအားကစားနည်းမှ မြင့်ဆန်းဖြစ်သည်။ဤပွဲသည် ၁၉၇၄ခုနှစ်တွင် အသစ်သတ်မှတ်လိုက်သော နိုင်ငံတော်အလံအသစ်ဖြင့် ပထမဆုံးဝင်ရောက်ယှဉ်ပြိုင်​သောပွဲဖြစ်သည်။ မြန်မာနိုင်ငံအနေဖြင့် ၁၉၇၆မွန်ထရီးအောပွဲတော်ကို သပိတ်မှောက်ကာ ဝင်ရောက်ယှဉ်ပြိုင်ခဲ့ခြင်းမရှိခဲ့ပေ။

## ​ပြေးခုန်ပစ် 
## အ​လေးမ 
## ကိုးကား 
*

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
Sticky Notes

**Sticky Notes** သည် ဝင်းဒိုး ၁၀, ဝင်းဒိုး ၈ နှင့် ဝင်းဒိုး ၇ တို့တွင် အသုံးပြုသည့် ကွန်ပျူတာရှိ မှတ်စုမှတ်သားသည့် အက်ပလီကေးရှင်းတစ်ခု ဖြစ်သည်။ ဤအပ်သည် လျင်မြန်စွာ ဖွင့်လှစ်နိုင်ကာ အသုံးပြုသူသည် ကွန်ပျူတာ၏ Desktop ပေါ်တွင် မှတ်စုများကို လျင်မြန်စွာ မှတ်သားနိုင်သည်။

Sticky Notes ကို ၂၀၀၂ ခုနှစ်တွင် Windows XP Tablet Edition တွင် စတင်ခဲ့သည်။  Windows Vista တွင်မူ  Windows Sidebar ရှိ Gadget အနေဖြင့် ပါဝင်လာခဲ့သည်။မိုက်ခရိုဆော့၏ ပြောကြားချက်အရ Sticky Notes အသုံးပြုသူအရေအတွက်သည် ၂၀၁၆ ခုနှစ်၊ ဧပြီလတွင် ၈ သန်းရှိခဲ့သည်။ ၎င်းကို Outlook.com နှင့် Microsoft Teams တွင်လည်း ထည့်သွင်းထားသည်။

## ထုတ်လုပ်မှု
မူလ Sticky Notes သည် Windows Vista တွင် gadget တစ်ခုအနေဖြင့် ပါဝင်လာခဲ့သည်။ gadget  အနေဖြင့် ဝင်းဒိုး ၇ အထိ ပါဝင်လာခဲ့သည်။ Sticky Notes သည် standalone  အပ်တစ်ခုဖြစ်ကာ ၎င်းကိုယ်တိုင်ပင် ကွန်ပျူတာစတင်သည့်အခါ ဖွင့်နိုင်သည်။ ဤဗားရှင်းတွင် Pen Input ကို ထောက်ပံ့နိုင်ခြင်း မရှိသေးပေ။ ပုံသေအရောင်သည် အဝါရောင်ဖြစ်ကာ အခြားမတူညီသည့် အရောင်ငါးခုကိုလည်း ထောက်ပံ့ပေးထားသည်။ Sticky Notes တွင် Jumplists နှင့် taskbar preview တို့ ပါဝင်သည်။ Sticky Notes သည် အလိုအလျောက် သိမ်းဆည်းသည်။ ၎င်းဗားရှင်းကို ဝင်းဒိုး ၈ နှင့် အစဦး ဝင်းဒိုး ၁၀ များတွင် ပြန်လည် အသုံးပြုခဲ့သည်။

၂၀၁၆ ခုနှစ်တွင် ထွက်ရှိခဲ့သည့် ဝင်းဒိုး ၁၀ နှစ်ပတ်လည် အဆင့်မြှင့်တင်မှုတွင် Universal Windows Platform ပေါ်တွင် Sticky Notes ဗားရှင်းအသစ်ကို စတင်ခဲ့သည်။ ၎င်းသည် standalone အပ်အနေဖြင့် စတင်နိုင်ကာ Windows Ink workspace ၏ အစိတ်အပိုင်းတစ်ခုအနေဖြင့်လည်း အလုပ်လုပ်ဆောင်သည်။ မှတ်စုများ၏ နောက်ကွယ်ရှိ နေရာများကို နောက်ပိုင်းတွင် ဝါးခဲ့သည်။ ဗားရှင်းအသစ်သည် pen input ကို တိုက်ရိုက်လက်ခံနိုင်ပြီး လက်ဖြင့်ရေးထားသည့် စာများ၊ စကားလုံးများကို သိရှိနိုင်စွမ်း ရှိသည်။ Sticky Notes အသစ်သည် ရေးသည့်အခါ သို့မဟုတ် စာရိုက်သည့်အခါများတွင် stock information ကိုလည်း အထောက်အပံ့ပေးထားသည်။ ၎င်းသည် လေယာဉ်ပျံ၏ နံပါတ်ကို ရေးသားသည့်အခါတွင် လေယာဉ်ပျံနှင့် ပတ်သက်သည့်အချက်အလက်ကို အထောက်အပံ့ပေးနိုင်သည်။ ဤဆော့ဝဲနှင့်အတူ Cortana သည်လည်း ပူးတွဲဆောင်ရွက်ပြီး ရက်စွဲများပါသည့်မှတ်စုများမှ သတိပေးချက်များကို ဖန်တီးနိုင်သည်။ ဝင်းဒိုး ၇ တွင် ပါဝင်သည့် ဗားရှင်းနှင့်မတူသည်မှာ အသုံးပြုသူဖန်တီးသည့် မှတ်စုကို taskbar တွင် ပြသမှုမရှိဘဲ stock image တစ်ခုကို ပြသခြင်း ဖြစ်သည်။ ၎င်းသည် ပုံမှန်အားဖြင့်ဆိုပါက jump list မပါရှိပေ၊ သို့သော် ၎င်းကို နောက်ပိုင်း ၂၀၁၇ ခုနှစ်၊ ဖေဖော်ဝါရီလ ၆ ရက်နေ့တွင် ဗားရှင်း 1.6.2 တွင် ပြန်လည်ထည့်သွင်းခဲ့သည်။

## Cross - platform
Sticky Notes သည် မှတ်စုများကို ဝင်းဒိုး ၁၀ မဟုတ်သည့် ကိရိယာများစွာမှ sync လုပ်နိုင်သည်။ iOS, Android စသည့် ကိရိယာများမှတစ်ဆင့် Microsoft OneNote ကို အသုံးပြုကာ လုပ်ဆောင်နိုင်သည်။ OneNote ဝဘ်ဆိုက်တွင်လည်း web client တစ်ခုရှိကာ sticky notes များကို တည်းဖြတ်နိုင်သည်။ ၎င်းကို `onenote.com/stickynotes` တည်နေရာတွင် သိမ်းထားသည်။

အန်းဒရွိုက်ကိရိယာများရှိ Microsoft Launcher သည် စက်အတွင်းရှိ OneNote အပ်နှင့်အတူ sync လုပ်ကာ မှတ်စုများကို ပြသပေးနိုင်သည်။

## ပြင်ပလင့်များ
* Microsoft Sticky Notes on Windows Store

## ကိုးကား
ကဏ္ဍ:မိုက်ခရိုဆော့ဖ် ဆော့ဖ်ဝဲလ်များ
ဒေါပုံသင်္ဘောကျင်း

ရေကြောင်းပို့ဆောင်ရေးညွှန်ကြားမှုဦးစီးဌာန၊ သင်္ဘောကျင်း-ဒေါပုံကို ဒုတိယကမ္ဘာစစ်မဖြစ်မီ နှစ်ပေါင်း (၃၀) ကျော်က ဘားမားအင်ဂျင်နီယာရင်းကုမ္ပဏီကို အစိုးရမှဝယ်ယူပြီး၊အစိုးရ သင်္ဘောကျင်း-ဒေါပုံ အဖြစ် စတင်ဖွင့်လှစ် ခဲ့သည်။ ဒုတိယကမ္ဘာစစ်အတွင်း မြန်မာတိုင်းရင်းသား လုပ်သားများဖြင့် ပေ(၅၀)မှ ပေ(၁၀၀)ရှိ သစ်သားရေယာဉ်များကို တည်ဆောက်ခဲ့သည်။ ဂျပန်များစစ်ရှုံး၍ မြန်မာပြည်မှ ထွက်ခွာရာတွင် ဤသင်္ဘောကျင်းအား မြေလှန်စနစ်ဖြင့် ထပ်မံဖျက်ဆီးခြင်းခံခဲ့ ရသည်။ လွတ်လပ်ရေးရပြီးနောက်ပိုင်းနိုင်ငံခြားသားလုပ်သားများနေရာတွင်တိုင်းရင်းသားလုပ်သားများက တာဝန်ယူဆောင်ရွက်ခဲ့သည်။
## ကိုးကား
ကဏ္ဍ:မြန်မာနိုင်ငံ၏ ရေကြောင်းပို့ဆောင်ရေး
ခြေဂဏာမငြိမ်ရောဂါ

**ခြေဂဏာမငြိမ်ရောဂါ**သည် နာတာရှည်စိတ်ရောဂါတမျိုးဖြစ်ပြီး ခြေထောက်အား လှုပ်ရှားလိုစိတ် ပြင်းထန်တတ်သည်။ ခြေထောက်၌ မရိုးမရွခံစားရကာ လှုပ်လိုစိတ်ပေါ်ခြင်းတည်း။ ယားခြင်း၊ ဆစ်ခနဲဖြစ်ခြင်း၊ ကျိခြင်း စသော ခံစားမှုမျိုး ရတတ်သည်။ နားနေသောအချိန်ဖြစ်တတ်သဖြင့် အိပ်ခြင်းကို အနှောင့်အယှက်ပေးတော့သည်။ အိပ်နေစဉ်တွင် ခြေထောက်အား လှုပ်လိုသည်။ ခြေထောက်လှုပ်သည့်အတွက် အိပ်မပျော်။ သံသရာလည်သည်။ ထို့ကြောင့် ခြေဂဏာမငြိမ်ရောဂါသည်တို့မှာ အိပ်ရေးမဝခြင်း၊ အားနည်းခြင်း၊ မအီမသာဖြစ်ခြင်းနှင့် စိတ်ဓာတ်ကျသကဲ့သို့ ခံစားရခြင်းမျိုး အမြဲရှိနေတတ်သည်။ အချို့သူတို့၌ အိပ်သွားစဉ်ပင် ဘယ်ညာမကြာခဏလှည့်နေခြင်းမျိုး ရှိနိုင်သေးသည်။

ဆိုးကျိုးအနေဖြင့် သံဓာတ်အားနည်းခြင်း၊ ကျောက်ကပ်ပျက်ခြင်း၊ သူငယ်ပြန်ခြင်း၊ သွေးတိုးခြင်း၊ အဆစ်အမြစ်ကိုက်ခြင်း၊ အာရုံကြောအားနည်းခြင်းတို့ ဖြစ်စေနိုင်သည်။ စိတ်ကျပျောက်ဆေး၊ စိတ်ငြိမ်ဆေး၊ အဖျားပျောက်ဆေး၊ ဆေးကျဆေးတို့ သောက်နေပါက ဆေးကြောင့်ဖြစ်နိုင်သည်လည်း ရှိသည်။ 

အမျိုးအားဖြင့် ၂ မျိုးပြားသည်။ တမျိုးမှာ အသက် ၄၅ နှစ်မတိုင်မီက ပေါ်ခြင်းဖြစ်ပြီး ကြာလေတိုးလေ ဖြစ်တတ်သည်။ ကျန်တမျိုးမှာ အသက် ၄၅ နောက်ပိုင်းမှ ရုတ်တရက်ဖြစ်လာခြင်းမျိုးတည်း။ ဤတမျိုးကာ ရောဂါတိုးသည်ဟူ၍ မရှိ။ ကုသနည်းမှာ ရောဂါလက္ခဏာပေါ်လိုက်၍ လူနာတဦးနှင့်တဦး မတူသောနည်းကို ပေးရသည်။

ဖြစ်ရသောအကြောင်းကို ဖော်နိုင်လျှင် ရောဂါပျောက်နိုင်သည်။ အနေအထိုင်အစားအသောက် ပြောင်းလိုက်ခြင်း၊ တရားထိုင်ခြင်းဖြင့် ကုသည်လည်း ရှိသည်။ အနေအထိုင်အစားသောက်ပြောင်းသည်ဆိုသည်မှာ အရက်ဆေးလိပ်သောက်ခြင်း၊ အိပ်ဆေးသောက်ခြင်းတို့ ရပ်သည်ကို ဆိုလိုသည်။ ဆေးအဖြစ် လီဗိုတိုပါကိုဖြစ်စေ၊ ဒိုပါမင်ထွက်စေသော ပရာမီပက်ဆိုးသို့ဆေးကို ပေးသည်။ အမေရိကန်လူဦးရေ၏ ၂.၅-၁၅% မှာ ဤရောဂါရှိကြောင်း စစ်တမ်းအရ သိရသည်။ အမျိုးသမီးများ အဖြစ်များပြီး အသက်ရလာက ဖြစ်တတ်သည်မှာ ပုံမှန်လိုလိုပင်။

ကဏ္ဍ:ဆင်ဒရုန်းများ
ကာတွန်းကွန်ရက်

**ကာတွန်းကွန်ယက်း** () သည် Warner Bros. Discovery မှပိုင်ဆိုင်သောအမေရိကန်ကေဘယ်တီဗီရုပ်သံလိုင်းဖြစ်ပြီး AT&T ၏အစိတ်အပိုင်းတစ်ခုဖြစ်သည့် WarnerMedia ၏လက်အောက်ခံဖြစ်သည်။ ၎င်းကို ၁၉၉၂၊ အောက်တိုဘာ ၁ ရက်တွင်စတင်ခဲ့သည်။

## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
နစ်ကယ်လိုဒီအွန်

**နစ်ကယ်လိုဒီအွန်** () ViacomCBS မှ ပိုင်ဆိုင်သောအမေရိကန်ကေဘယ်ရုပ်သံလိုင်းဖြစ်သည်။ ၎င်းကို ဧပြီလ ၁ ရက် ၁၉၇၉ တွင်စတင်ခဲ့သည်။

## မှတ်စုများ 
## ကိုးကား
ကဏ္ဍ:အမေရိကန်ပြည်ထောင်စု ရုပ်မြင်သံကြားထုတ်လွှင့်မှု
၁၉၇၂ နွေရာသီ အိုလံပစ်ပြိုင်ပွဲဝင် မြန်မာနိုင်ငံအသင်း

မြန်မာနိုင်ငံအသင်းသည် **၁၉၇၂ နွေရာသီ အိုလံပစ်ပြိုင်ပွဲ**သို့ ဝင်ရောက်ယှဉ်ပြိုင်ခဲ့သည်။ ထိုပွဲသည် ၁၉၇၂ခုနှစ် ဩဂုတ်လ ၂၆ရက်နေ့မှ စက်တင်ဘာလ ၁၁ရက်နေ့အထိ ပြည်ထောင်စုသမ္မတ ဂျာမနီနိုင်ငံ၊ မြူးနစ်ချ်မြို့တွင် ကျင်းပခြင်းဖြစ်သည်။မြန်မာနိုင်ငံအိုလံပစ်ကော်မတီအနေဖြင့် အမျိုးသား ၁၈ဦးပါဝင်သော မြန်မာအားကစားအဖွဲ့ကိုစေလွှတ်ကာ အားကစားနည်း ၄မျိုးတွင် ယှဉ်ပြိုင်စေခဲ့သည်။ သို့သော်လည်း ဆုတံဆိပ် ဆွတ်ခူးနိုင်ခြင်း မရှိခဲ့ပေ။ အလံကိုင်ဆောင်သူမှာ ဘောလုံးအားကစားနည်းမှ ဝင်းမောင်ဖြစ်သည်။ဤပွဲတွင် လွတ်လပ်ရေးရပြီးကတည်းက အသုံးပြုခဲ့သည့် နိုင်ငံတော်အလံကို နောက်ဆုံးအသုံးပြုခဲ့ခြင်းဖြစ်သည်။

## ​ပြေးခုန်ပစ် 
## လက်​ဝှေ့ 
## ​ဘောလုံး 
### First round
#### Group B
----

----

* ​အေး​မောင်ကြီး
* ​အေး​​မောင်​လေး
* ခင်​မောင်​လေး
* ​မောင်​မောင်တင်
* မြင့်ကြူ
* မျိုးဝင်းညွန့်
* စံအေး
* သန်း​စိုး
* တင်​အောင်
* တင်​အောင်မိုး
* တင်စိန်
*ဝင်း​မောင်
* ရဲညွန့်

## အ​လေးမ 
## ကိုးကား 
*Official Olympic Reports

ကဏ္ဍ:မြန်မာနိုင်ငံအသင်း၏ နွေရာသီအိုလံပစ်ပြိုင်ပွဲ ဝင်ရောက်ယှဉ်ပြိုင်မှုများ
ဧဘရာဟင် ရိုင်စီ

**ဆေရပ် ဧဘရာဟင် ရေဆို့ ဆာဒတိ** ( ၊ ၁၉၆၀ ဒီဇင်ဘာ ၁၄ - ၂၀၂၄ မေ ၁၉ ) သည် **ဧဘရာဟင် ရိုင်စီ** ( ) ဟု လူသိများပြီး ဣရန်ရှေးရိုးစွဲနှင့်စာအုပ်ကြီးဝါဒီ နိုင်ငံရေးသမား ဖြစ်သည်။ (ဆေရပ်မှာ တမန်တော်မိုဟာမက်အနွယ်မှ ဆင်းသက်သူကို ဂုဏ်ပြုခေါ်ဝေါ်သောစကားဖြစ်သည်။ အမည်တွင် ပါသည်မဟုတ်။) မုဉ္ဇလင်ဂျူရီလူကြီးနှင့် သမ္မတရွေးကောက်ခံသူဖြစ်ပြီး ၂၀၂၁ ခုနှစ်၊ အီရန်နိုင်ငံ သမ္မတရွေးကောက်ပွဲ၌ပါဝင်ကာ သမ္မတအဖြစ် အရွေးခံရသည်။၂၀၂၄ ခုနှစ် မေလ ၁၉ ရက်နေ့ တွင် အီရန်နိုင်ငံ ထဲ ရဟတ်ယာဉ်ပျက်ကျသွားရာကတဆင့် ကွယ်လွန်ခဲ့သည်။

## ဘဝဖြတ်သန်းမှု 
ဧဘရာဟင် ရိုင်စီ သည် အီရန်၏ တရားရေးစနစ်တွင် နေရာစုံမှ တာဝန်ထမ်းဖူးသည်။ ၂၀၀၄-၂၀၁၄ ကာလ၌ လက်ထောက်တရားသူကြီးချုပ်၊ ၂၀၁၄-၁၆ တွင် ရှေ့နေချုပ်၊ ၂၀၁၉ မှသည် ရွေးကောက်ပွဲမဝင်မီအထိ တရားသူကြီးချုပ်အဖြစ် လုပ်ကိုင်ခဲ့သည်။ ၁၉၈၀-၉၀ ကာလများ၌ လက်ထောက်အစိုးရရှေ့နေ၊ အစိုးရရှေ့နေရာထူးများဖြင့် တီဟီရန်တွင် တာဝန်ကျစဉ်က ထောင်ချီသော နိုင်ငံရေးလှုပ်ရှားသူတို့ကို ပြစ်ဒဏ်ကျအောင် စွမ်းဆောင်သည်။ အစ္စတန်ကွတ်ရဇဗီအမည်ရှိ မုဉ္ဇလင်အလှူငွေစီမံရေးအဖွဲ့၏ ဥက္ကဋ္ဌနှင့် အုပ်ထိန်းသူအဖြစ် ၂၀၁၆ မှ ၂၀၁၉ မတိုင်မီအထိ တာဝန်ယူသည်။ ၂၀၀၆ ခုတွင် စအရွေးခံရပြီး ခိုရဆန် (တောင်ပိုင်း) ပြည်နယ်၏ ကျွမ်းကျင်ပညာရှင်များအစည်းအဝေးမှ အဖွဲ့ဝင်ဖြစ်လာသည်။ အီမန်ရေဇာဗလီ မက်ရှဟတ်သောကြာနေ့ဆုတောင်းပွဲခေါင်းဆောင် မဟာအီမန်ရှင် အာမတ်အလ္လာမိုဟိုဒါ၏ မွေးစားသားလည်း ဖြစ်သည်။

## နိုင်ငံရေးသမားဘဝ 
၂၀၁၇ ခုတွင် *အစ္စလာမ္မစ်တော်လှန်ရေးအင်အားစုများ၏လူထုမျက်နှာစာ*အမည်ရှိ ရှေးရိုးစွဲပါတီမှနေ၍ သမ္မတအရွေးခံသည်။ သဘောထားပျော့ပျောင်းသော ဟာဆန်ရဟူနီကို ၅၇% - ၃၈.၃% ဖြင့် ရှုံးသည်။ ၁၉၈၈ ခုနှစ်၌ ထောင်ဂဏန်းမျှရှိသော နိုင်ငံရေးအကျဉ်းသားများကို စီရင်ချက်ပေးသည့် ပြစ်ဒဏ်ချမှတ်ရေး လေးဦးကော်မတီ၌ ပါဝင်ခဲ့သည်။ သေမိန့်ချသည်က များသဖြင့် တောင်ပိုင်းမီဒီယာများနှင့် အစိုးရအတိုက်အခံတို့က သေမိန့်ကော်မတီဟု အမည်တပ်ကြသည်။ အမေရိကန်၏ နိုင်ငံရပ်ခြားစည်းစိမ်ထိန်းချုပ်ရေးရုံးမှ အမိန့်စာအမှတ် ၁၃၈၇၆ ဖြင့် ဧဘရာဟင် ရိုင်စီ  ကို စီးပွားရေးပိတ်ဆို့မှု လုပ်ထားသည်။ နိုင်ငံတကာလူ့အခွင့်အရေးအဖွဲ့များနှင့် ကုလသမဂ္ဂအထူးကိုယ်စားလှယ်တို့က သူ့ကို လူ့အခွင့်အရေးချိုးဖေါက်သူအဖြစ် စွပ်စွဲကြသည်။ ဒုတိယအကြိမ်ဝင်ပြိုင်သည့် ၂၀၂၁ ရွေးကောက်ပွဲတွင် မဲ ၆၁.၉% ရကာ သမ္မတသက်စေ့ပြီဖြစ်သော ဟာဆန်ရဟူနီနေရာကို ဆက်ခံသည်။

## ဘဝနိဂုံး 
သူသည် ၂၀၂၄ ခုနှစ် မေလ ၁၉ ရက်နေ့ က  အဇာဘိုင်ဂျန်နိုင်ငံ နှင့် ကပ်ရက် အီရန်နိုင်ငံ ၏ နယ်စပ်တွင် ရှိသည့် ကွစ်ဇ်ကလာဆီဆည် နှင့်  ခိုဒါးဖာရင်ဆည် တို့အား သွားရောက်ဖွင့်လှစ်ပေးခဲ့အပြီး ပြန်အလာ ရဟတ်ယာဉ်ပျက်ကျပြီး သေဆုံးခဲ့သည်။ရာသီဥတုဆိုးရွားမှုကြောင့် ရဟတ်ယာဉ်ပျက်ကျခဲ့ကာ သမ္မတ နှင့်အတူလိုက်ပါလာသည့် နိုင်ငံခြားရေးဝန်ကြီး အပါအဝင် အားလုံးအသက်ဆုံးကြောင်း အီရန်နိုင်ငံပိုင်သတင်းဌာန ကကြေညာခဲ့သည်။ 

## ကိုးကား 
ကဏ္ဍ:အီရန်နိုင်ငံ‌ရေးသမားများ
ကဏ္ဍ:အီရန်နိုင်ငံ၏ သမ္မတများ
ကဏ္ဍ:၁၉၆၀ မွေးဖွားသူများ
ကင် ကာဒက်သျှန်

**ကင်ဘာလေ နိုဝယ် ကာဒက်သျှန် ဝက်** () (၁၉၈၀ အောက်တိုဘာ ၂၁ ဖွား) သည် အမေရိကန် ဖြစ်ရပ်မှန်ရုပ်သံဇာတ်လမ်းတွဲသရုပ်ဆောင်၊ မော်ဒယ်၊ စီးပွားရေးလုပ်ငန်းရှင်၊ ရုပ်ရှင်ထုတ်လုပ်သူနှင့် သရုပ်ဆောင်ဖြစ်သည်။ ပဲရစ်ဟီလတန်၏သူငယ်ချင်းနှင့် အဝတ်အစားဆင်သူအနေဖြင့် လူသိများမှု ရခဲ့သည်။ ၂၀၀၂ ခုတွင် အချစ်ပလူးသောဗီဒီယို ပေါက်ကြားသည်နောက် ပို၍ ကျော်ကြားလာသည်။ ၎င်းကိုပင် ၂၀၀၇ ခု၌ တရားဝင်အဖြစ် *ကင်ကာဒက်သျှန်၊ စူပါစတား* အမည်ဖြင့် ထိုစဉ်ကရည်းစား ရေးဂျေနှင့်အတူ ထုတ်သည်။ နောက်နှစ်တွင် အီးရုပ်သံလိုင်း (E!) မှ ဖြစ်ရပ်မှန်ရုပ်သံဇာတ်လမ်းတွဲတွင် ကာဒက်သျှန်မိသားတစုလုံး ဝင်သရုပ်ဆောင်ကြသည်။ *ကာဒက်သျှန်တို့အားအမီလိုက်ခြင်း* အမည်ရှိ ယင်းဇာတ်လမ်းတွဲမှာ ၂၀၀၇ မှ ၂၀၂၁ အထိ လွှင့်သည်။ ညီအစ်မများသရုပ်ဆောင်သော *ကော့တနီနဲ့ကင် နယူးယောက်ကိုနှင်* (၂၀၁၁-၁၂)၊ *ကော့တနီနဲ့ကင် မိုင်ယာမီကိုချီ* (၂၀၀၉-၁၃) ထိုသို့ အထက်နှင့်သဘောတူ ဇာတ်လမ်းတွဲများလည်း ရိုက်သေးသည်။

ဆိုရှယ်မီဒီယာတွင် ကောင်းစွာရပ်တည်နိုင်ခဲ့သည်။ တွစ်တာနှင့် အင်စတာဂရမ်ပေါ်၌ မီလီယံ ရာနှင့်ချီသော နောက်လိုက်များ ရှိသည်။ အင်စတာဂရမ်သည် ကာဒက်သျှန်နှင့် သဘောတူစာချုပ်ပြုကာ အင်စတာဂရမ်သုံးသူအသစ်တိုင်းကို ကာဒက်သျှန်အား နောက်လိုက်ပြုစေရန် အကြံပေးခဲ့သည်။  ယင်းမှာ အင်စတာဂရမ်၌ နောက်လိုက်များစေသောအချက်များအနက် တခုတည်း။ မြန်မာပြည်၌ ဖြူဖြူထွေးကို ဖေ့စဘွတ်သုံးသူသစ်တိုင်းအား အကြံပြုသောနည်းနှင့် အတူပင်။ အမေရိကန်ဖြူဖြူထွေးဟု အမည်ပေးသင့်သည်။ ၂၀၁၄ ထွက် မိုဘိုင်းဂိမ်း *ကင်ကာဒက်သျှန် ဟောလိဝု* အပါအဝင် ထုတ်ကုန်သစ်အချို့ကို သူ့နာမည်သုံးရန် စာချုပ်ချုပ်နိုင်ခဲ့သည်။ အဝတ်အစားတံဆိပ်များလည်း ရှိသေးသည်။ ၂၀၁၅ ခုတွင် *ဆဲဖစ်* ဓာတ်ပုံစာအုပ်နှင့် *ကင်ကာဒက်သျှန်* တကိုယ်ရေသုံးမိုဘိုင်းဆော့ဝဲတို့ကို ဖြန့်သည်။ 

နာမည်ကြီးရက်ပါ ကန်ရေးဝက်နှင့် စတွဲသောအခါ မီဒီယာများက အကျယ်တဝင့်ဖော်ပြကြပြန်သည်။ ၂၀၁၄ တွင် လက်ထပ်ကြသည်။ သားသမီး ၄ ဦးရနေပြီ။ မင်းသမီးအဖြစ် *အဖြစ်ဆိုး* (၂၀၀၈)၊ *တောင်ကြားအထဲ ခက်ခဲခဲ* (၂၀၀၉) နှင့် *သွေးဆောင်မှု - အိမ်ထောင်ရေးအကြံပေးတဦး၏ဖြောင့်ချက်များ* (၂၀၁၃) ဇာတ်ကားများ၌ ပါဝင်သည်။

မကြာသေးမီနှစ်များက ကာဒက်သျှန်သည် ၂၀၁၇ ကစသည့် ၎င်းပိုင်စီးပွားရေးလုပ်ငန်းများဖြစ်သော ကေကေဒဗလျူအလှကုန် (KKW Beauty) နှင့် ကေကေဒဗလျူနံ့သာ (KKW Fragrance) တို့ကို အာရုံပိုစိုက်ခဲ့သည်။ ၂၀၁၉ ခုတွင် စကင် (Skims) အမည်ရှိ (ခါးချပ်ဘောင်းဘီလည်းခေါ်သည့်) ကိုယ်ထိန်းအင်္ကျီကို ထုတ်သည်။ ယခင်က ကီမိုနိုဟု အမည်ပေးသော်လည်း ကန့်ကွက်မှုများကြောင့် စကင်ဟု အမည်ပြောင်းထုတ်ခြင်းတည်း။ 

ထောင်ပြုပြင်ပြောင်းလဲရေးအတွက် ထိုစဉ်ကသမ္မတ ဒေါ်နယ်ထရန့်အတွက် လော်ဘီလုပ်ခြင်း၊ အကျဉ်းကျနေသော ရာဇဝတ်တရားသူကြီး အဲလက်မေရီဂျွန်ဆင်ကို အသနားခံစာဖြင့် လွှတ်အောင် နှိုးဆော်ခြင်းကဲ့သို့ နိုင်ငံရေးလှုပ်ရှားမှုများ ဆောင်ရွက်သည်။ အာမေနီယန်လူမျိုးသုဉ်းသတ်ဖြတ်မှုကို လူထုအာရုံစိုက်မှုရအောင် လှုံ့ဆော်မှုလည်း လုပ်သည်။ ဗန်ဂျုန်း တွဲထောင်သည့် ထောင်ကျဦးရေကို လျော့စေရန် ရည်သန်သော အမြတ်မယူသောအဖွဲ့ *တဝက်လျှော့* (#cut50) မှ ဖွင့်သည့် လေးနှစ်ကြာ ဥပဒေသင်တန်းကို တက်ရောက်၍ ရှေ့နေလုပ်ရန် ပြင်ဆင်နေသည်။

တိုင်းမဂ္ဂဇင်းက ၂၀၁၅ ခုတွင် ဩဇာလွှမ်းမိုးမှုအရှိဆုံး လူ ၁၀၀ စာရင်း၌ ဖော်ပြခဲ့သည်။ သူ၏ နာမည်ကြီး၍ကျော်ကြားသည့်အချက်ကို ဝေဖန်သူရော အားကျသူပါ အများရှိသည်။ ၂၀၁၅ ခုတွင် ဈေးအမြင့်ဆုံး ရုပ်သံဇာတ်လမ်းတွဲသရုပ်ဆောင်အဖြစ် မှတ်တမ်းတင်ရသည်။ စုစုပေါင်းဝင်ငွေမှာ ဒေါ်လာ ၅၃ မီလီယံကျော် ရှိမည်ဟု ခန့်မှန်းကြသည်။

## ကိုးကား
ဝင်းဒိုး ၁၁

**ဝင်းဒိုး ၁၁** သည် ၂၀၂၁ ခုနှစ်တွင် ထွက်ရှိခဲ့သည့် ဝင်းတိုးအန်တီလည်ပတ်စနစ်တစ်ခုဖြစ်ပြီး မိုက်ခရိုဆော့ဖ်မှ ထွင်သည်။

## ဖန်တီးခြင်း 
ဝင်းဒိုး ၁၀ ထွက်ပြီးနောက် မိုက်ခရိုဆော့ဖ်က ဝင်းဒိုး၏ နောက်ဆုံးစနစ်ဖြစ်မည်ဟု ကြေညာသည်။ ဆိုလိုသည်မှာ ၎င်းအပေါ်တွင် ဘေ့လ်ဒ် (build) သစ်များ၊ ဖြည့်စွက်ချက် (update) များထည့်ကာ ပြင်သွားမည်ဟူ၏။ သို့သော် မိုက်ခရိုဆော့ဖ်က သွေးသစ်လောင်းသည်ဆိုကာ အလုပ်ကြော်ငြာစာ ထွက်လာသည်နောက် ဝင်းဒိုးအား ဒီဇိုင်းသစ်ပြင်မည်ဟူသော ခန့်မှန်းချက်များ ပေါ်လာသည်။ နောက် လူသုံးမျက်နှာစာကို ဆန်းသစ်ထားသော ကုတ်အမည် *ဆန်းပေသည်* (Sun Valley) ဟု အမည်ရသည့် ဝင်းဒိုးသစ်ကို ထွင်တော့သည်။

ဝင်းတိုး အလဲဗန်း၏ အစမ်းတည်ဆောက်ထားသောပုံမှာ ၂၀၂၁ ခု၊ ဇွန်လ ၁၅ ရက်တွင် ပေါက်ကြားသည်။ ဝင်းတိုးသစ်ထွင်နေသည့်သတင်းနှင့် တစ်နေ့တည်းပေါက်ကြားခြင်း ဖြစ်သည်။ ဝင်းတိုးသစ်မှာ တီပီအမ်ခေါ် ပရိုဆက်ဆာဝှက်စာသွင်းထိန်းချုပ်စနစ် တင်ပြီးမှသာ သုံးနိုင်မည်ဖြစ်၍ လက်ရှိသုံးနေသော ဟာ့ဝဲလ်အများစုနှင့် ကိုက်မည်မဟုတ်။

မိုက်ခရိုဆော့ဖ်ဘေ့လ်ဒ် ၂၀၂၁ ဖန်တီးသူများကွန်ဖရင့်၌ အမှုဆောင်အရာရှိချုပ်နှင့်ဥက္ကဋ္ဌ ဆတ်ယ နာဒီလာက သူ့မိန့်ခွန်းတွင် နောက်လာမည့်ဝင်းတိုးအကြောင်းကို တစွန်းတစပြောဖူးသည်။ နောက်တစ်ပတ်ကြာသည့် ၂၀၂၁ ခု၊ ဇွန်လ ၂၄ ရက် ကျင်းပမည့် ဝင်းတိုးသစ်မိတ်ဆက်ပွဲအတွက် ဖိတ်စာပို့တော့သည်။ ၁၁-မိနစ်ကြာသည့် ဝင်းတိုး အဖွင့်သံစဉ်ကို ယူကျု့ဘ်တွင် ဇွန်လ ၁၀ ရက်နေ့က တင်သည်တွင် ဝင်းတိုး အလဲဗန်းအတွက် အမြွက်ပေးခြင်းဟု လူအများစုက မှန်းချက်ထုတ်ကြသည်။

၂၀၂၁ ခု၊ ဇွန်လ ၂၀ ရက်၌ မိုက်ခရိုဆော့ဖ်က ဝင်းတိုး အလဲဗန်းအတွက် အထောက်အကူပြုစာတန်းများလုပ်နေကြောင်း ရှောင်တခင်ကြေညာသည်။

## ကိုးကား
ကဏ္ဍ:မိုက်ခရိုဆော့ဖ် ဝင်းဒိုး
ခရိုင်းမီးယား

thumb
**ခရိုင်းမီးယား** ( ;  ; ;  ) သည် ဥရောပအရှေ့ပိုင်း ပင်လယ်နက်၏မြောက်ဘက်ရှိ ကျွန်းဆွယ်ဒေသဖြစ်သည်။ အရှေ့မြောက်ဘက်၌ အဇော့ပင်လယ်ရှိပြီး မြောက်ဘက်မှလွဲ၍ ကျန်မျက်နှာပြင်အားလုံးကို ပင်လယ်နက်က ဝန်းရံထားသည်။ ပီရီကော့ကျွန်းဆွယ်ဆက်နှင့်ချိတ်ကာ ယူကရိန်းနိုင်ငံ၊ ခါဆန်ဒေသပိုင် ဖြစ်လာသည်။ ခရိုင်းမီးယား၏အနောက်ဘက်၌  ကာ့ချ်ရေလက်ကြားဖြင့် ခြားသော ရုရှားနိုင်ငံ၊ ကူဘန်ဒေသရှိပြီး ၂၀၁၈ ကပင် ခရိုင်းမီးယားတံတားဖြင့် ဆက်လိုက်သည်။ ဆိုင်ဗက်ရှ်ရေပြာအိုင်နှင့် အဇော့ပင်လယ်ကို ခြားထားသော အာရဗ္ဗတ်ကျွန်းမျှောင်သည် ခရိုင်းမီးယားမြေအဖြစ်သည်။ အနောက်ဘက်၌ ပင်လယ်နက်ကို ကျော်လျှင် ရိုမေးနီးယား ရောက်သည်။ တောင်ဘက်မှာ တူရကီရှိ၏။

၂၀၁၄ ခု၊ ဖေဖော်ဝါရီတွင် ယူကရိန်းတော်လှန်ရေးဖြစ်ကာ သမ္မတ ဗစ်တာ ဟာနော့ကိုဗစ်ကို အရာချချိန်၌ ရုရှားလိုလားသော ရုရှားလက်နက်ကိုင်တပ်၏ တောင်းဆိုမှုဖြင့် ရုရှားက ခရိုင်းမီးယားဒေသကို သိမ်းသည်။ ရုရှားနှင့်ပေါင်းမည် မပေါင်းမည်အတွက် မြေသိမ်းထားသော ရုရှားက ယူကရိန်း၏အခြေခံဥပဒေတွင် မပါဝင်သော ခရိုင်းမီးယားဒေသ လူထုဆန္ဒကောက်ခံပွဲ လုပ်သည်။ ယူကရိန်းလိုလားသူအများစုက မဲမပေးခဲ့သော်လည်း ၉၀% ကျော်က ထောက်ခံသည်ဟူ၍ အတည်ပြုချက် ထွက်လာသည်။ အနောက်နိုင်ငံများနှင့် ကုလသမဂ္ဂကလည်း တရားမဝင်ဟု ကြေညာချက်ထုတ်ကြသည်။ သို့သော် ၂၀၁၄ ခု၊ မတ်လ ၁၈ ရက်တွင် ခရိုင်းမီးယား သမ္မတနိုင်ငံနှင့် ဆီဗက်စတိုပေါဖက်ဒရယ်မြို့ကို ရုရှား၏ ၈၄ နှင့် ၈၅ ခုမြောက် ရုရှားမြေများအဖြစ် ရုရှားက တရားဝင်ကြေညာသည်။ ခရိုင်းမီးယား၏အပိုင်နိုင်ငံမှာ ယခုတိုင် အချင်းများနေဆဲ ဖြစ်သည်။ ယူကရိန်းပိုင်အဖြစ် ကုလသမဂ္ဂနှင့် အနောက်နိုင်ငံများက အသိအမှတ်ပြုထားသည်။

## ကိုးကား
The Shipper

***The Shipper*** (; ; lit. 'the shipper: imagining you, becoming me') သည် သရုပ်​ဆောင် Kanaphan Puitrakul (First), Sureeyaret Yakaret (Prigkhing), Pawat Chittsawangdee (Ohm), Pusit Disthapisit (Fluke), Kanyarat Ruangrung (Piploy) နှင့် Benyapa Jeenprasom (View) တို့ ပါဝင်သရုပ်​ဆောင်ထား​​​သော ၂၀၂၀ ထိုင်းရုပ်သံဇာတ်လမ်းတွဲ ဖြစ်သည်။

ဤဇာတ်လမ်းတွဲသည် ၂၀၁၉ခုနှစ် ​အောက်တိုလာလ ၁၅ရက်​နေ့တွင် GMMTV မှပြုလုပ်​သော "New & Next" ပွဲတွင် ပြသခဲ့​သော ၂၀၂၀ အတွက် ရုပ်သံဇာတ်လမ်းတွဲ ၁၂ ခုအနက် တစ်ခုဖြစ်သည်။ GMM 25 နှင့် LINE TV တို့တွင် ၂၀၂၀ ပြည့်နှစ် ​မေလ ၂၂ရက်​မှ စတင်ကာ အပတ်စဉ် ​သောကြာ​နေ့ ၂၁:၃၀ နာရီ နှင့် ၂၃:၀၀ နာရီ တို့တွင် ထုတ်လွှင့်ခဲ့သည်။ ဩဂုတ်လ ၇ရက်​နေ့တွင် ဇာတ်လမ်းတွဲ ပြီးဆုံးခဲ့သည်။ Dreamscape Entertainment က ယခုဇာတ်ကားအပါအဝင် GMMTV က ဇာတ်ကားငါးကား ထုတ်လွှင့်ခွင့် ရရှိထားကြောင်းနှင့် iWantTFC မှ ၂၀၂၀ ဒီဇင်ဘာ ၂၈ တွင် ထုတ်လွှင့်မည်ဖြစ်ကြောင်း ကြေညာသည်။

## ကိုးကား
## ပြင်ပလင့်ခ်များ
**The Shipper* on GMM 25 website 
**The Shipper*  on LINE TV
**The Shipper* Official Trailer
*
*GMMTV

ကဏ္ဍ:GMMTV ရုပ်သံဇာတ်လမ်းတွဲများ
ကဏ္ဍ:ထိုင်းနိုင်ငံရှိ ဖျော်ဖြေရေး
ကဏ္ဍ:ထိုင်း ရုပ်ရှင်ဇာတ်ကားများ